Ahlstrom-Munksjö - Osavuosikatsaus tammi-maaliskuu 2008: Liikevaihto kasvoi vahvasti ensimmäisellä vuosineljänneksellä\nOsavuosikatsaus tammi-maaliskuu 2008: Liikevaihto kasvoi vahvasti ensimmäisellä vuosineljänneksellä\nAhlstrom Oyj PÖRSSITIEDOTE 25.4.2008\nLiikevaihto kasvoi 11,9 % 466,2 miljoonaan euroon (416,5 milj. euroa) ensimmäisellä vuosineljänneksellä viime aikojen kasvuinvestointien tuloksena. Ilman valuuttakurssien vaikutusta liikevaihto kasvoi 17,1 %.\nLiikevoitto ilman kertaluonteisia eriä pieneni 18,4 miljoonaan euroon (19,6 milj. euroa). Tämä johtui La Gèren irrokepohjapaperi-investoinnin käynnistyksen viivästymisestä edelleen, mikä rasitti liikevoittoa 3,6 miljoonalla eurolla, sekä raaka-aineiden hintojen jatkuvasta noususta.\nLiiketoiminnan rahavirta kasvoi huomattavasti eli 40,7 miljoonaan euroon\n(-12,0 milj. euroa) lähinnä kasvaneen käyttöpääomavirran seurauksena.\nToteutettujen kasvuinvestointien ja rakennemuutosten seurauksena Ahlstromilla on hyvät edellytykset kasvaa ja parantaa taloudellista tulostaan selvästi vuonna 2008.\nToimitusjohtaja Risto Anttonen kommentoi Ahlstromin ensimmäistä vuosineljännestä:\n- Useimpien Ahlstromin tuotteiden myyntimäärät ja kysyntä pysyivät hyvinä ensimmäisellä vuosineljänneksellä, ja liikevaihto pysyi kasvu-uralla. Liikevaihto kasvoi erityisen vahvasti Kuitukomposiitit-toimialalla ja Etelä-Amerikassa viimeaikaisten kasvuinvestointien ansiosta. Vuosineljänneksen aikana teimme uuden tulevaisuuden kasvuun tähtäävän investoinnin hankkimalla pergamenttipapereita valmistavan yhtiön Yhdysvalloista, ja katsauskauden kohokohtia oli myös uuden lasihuopatehtaamme toiminnan käynnistyminen Venäjän Tverissä.\n- Toimintaympäristö pysyi haastavana ensimmäisellä vuosineljänneksellä 2008, kun keskeisten raaka-aineiden ja energian hintojen nousu jatkui. Samaan aikaan markkinoiden ennustettavuus oli yhä lyhytjänteisempää.\n- Paransimme liikevoittoamme ilman kertaluonteisia eriä vuoden 2007 viimeisestä vuosineljänneksestä tehtyjen rakennemuutosten ansiosta, mutta olemme edelleen jäljessä viime vuoden ensimmäisestä neljänneksestä. Pääasiallinen syy tähän oli ranskalaisen La Gèren tehtaamme irrokepohjapapereihin liittyvän investoinnin käynnistysvaiheen viivästyminen edelleen.\n- Kuten olemme jo aiemmin todenneet, Ahlstromilla on hyvät edellytykset parantaa taloudellista tulostaan selvästi vuonna 2008, kun rakennemuutoksen täysi vaikutus alkaa näkyä selvemmin tämän vuoden toisella puoliskolla. Kaiken kaikkiaan odotamme vuodesta 2008 vakaampaa kuin viime vuodesta useista syistä. Keskitymme hyödyntämään jo tehtyjä kasvuinvestointeja ja rakennemuutoksia. Lisäksi Irroke- ja etikettipaperit -liiketoiminta-alue parantaa suoritustaan kuukausi kuukaudelta, emmekä odota raaka-aineiden hintojen nousevan yhtä voimakkaasti kuin vuonna 2007.\nUseimpien Ahlstromin tuotteiden kysyntä pysyi hyvänä päämarkkina-alueilla. Katsauskauden loppupuolella markkinoiden ennustettavuus kuitenkin muuttui yhä lyhytjänteisemmäksi.\nKuitukomposiitit-toimialan Kuitukankaat-liiketoiminta-alueella kysyntä pysyi hyvällä tasolla, joskin pyyhkimistuotteiden kysyntä heikkeni hieman vuosineljänneksen loppupuolella. Tapettimateriaalien kasvu jatkui vahvana. Suodatinmateriaalit-liiketoiminta-alueella kuljetusteollisuuden suodatinten markkinat olivat vakaat Euroopassa, Etelä-Amerikassa ja Aasiassa. Yhdysvalloissa kuljetusteollisuuden suodatintuotteiden kysyntä ei kasvanut, ja ilmansuodattimien markkinat kärsivät edelleen rakennusmarkkinoiden heikkoudesta. Lasikuitumateriaalit-liiketoiminta-alueella kysyntä pysyi hyvänä kaikilla maantieteellisillä alueilla ja kaikissa tuotteissa, erityisesti Yhdysvalloissa tuulivoimamarkkinoilla.\nErikoispaperit-toimialan Tekniset paperit -liiketoiminta-alueella kysyntä kasvoi edellisvuodesta. Erityisesti pergamenttipaperien ja teollisuuspaperien kysyntä oli vahvaa. Irroke- ja etikettipaperit -liiketoiminta-alueen tuotteiden kysyntä oli kaksijakoinen: Etelä-Amerikan markkinat kasvoivat selvästi, mutta toisaalta irrokepohjapaperin ylikapasiteetti vähensi Ahlstromin tuotteiden kysyntää.\nRaaka-ainekustannukset pysyivät korkeina koko katsauskauden. Lyhytkuituisen sellun (BHKP, esimerkiksi eukalyptussellu) keskimääräinen markkinahinta dollareissa oli noin 18,2 % korkeampi kuin vuoden 2007 ensimmäisellä vuosineljänneksellä ja 5,4 % korkeampi kuin vuoden 2007 viimeisellä vuosineljänneksellä. Pitkäkuituisen markkinasellun (NBSK) keskimääräinen markkinahinta oli noin 17,0 % korkeampi kuin vuoden 2007 ensimmäisellä vuosineljänneksellä ja 4,1 % korkeampi kuin vuoden 2007 viimeisellä vuosineljänneksellä. Myös raionin ja polyesterin, Ahlstromin tärkeimpien synteettisten kuitujen, dollarihinnat nousivat merkittävästi. Raionin hinta nousi 28 % ja polyesterin hinta 8 % vuoden 2007 ensimmäiseen vuosineljännekseen verrattuna.\nEnergian hinta nousi vuosineljänneksellä öljyn hinnannousun vuoksi. Ahlstromin tärkeimmät energianlähteet ovat maakaasu ja sähkö.\nTALOUDELLINEN KEHITYS TAMMI-MAALISKUUSSA 2008\nAhlstrom raportoi toiminnastaan kahtena toimialana: Kuitukomposiitit ja Erikoispaperit. Kuitukomposiitit-toimiala muodostuu Kuitukankaat-, Suodatin-materiaalit- ja Lasikuitumateriaalit-liiketoiminta-alueista, ja Erikoispaperit-toimiala muodostuu Irroke- ja etikettipaperit- sekä Tekniset paperit -liiketoiminta-alueista.\nAhlstrom julkaisee tietoja liikevaihdon jakautumisesta toimialoittain, liiketoiminta-alueittain ja maantieteellisesti. Liikevoiton jakautuminen raportoidaan toimialoittain.\nKonsernin liikevaihto kasvoi 11,9 % 466,2 miljoonaan euroon (416,5 milj. euroa) viime vuoden vastaavasta ajanjaksosta. Yritysostot kasvattivat liikevaihtoa 17.6 % ensimmäisellä neljänneksellä. Toisaalta suljettujen yksiköiden vaikutus pienensi liikevaihtoa 7,0 %. Valuuttakurssien vaihtelu, lähinnä heikentynyt Yhdysvaltain dollari, pienensi liikevaihtoa 5,2 % viime vuoden ensimmäiseltä neljännekseltä. Ilman valuuttakurssien vaikutusta liikevaihto kasvoi 17,1 %. Vertailukelpoinen, valuuttakurssivaikutuksilla, yritysostoilla ja yksiköiden sulkemisilla oikaistu liikevaihto kasvoi 6,5 % vuotta aiemmasta.\nTärkeimmät orgaaniseen kasvuun vaikuttaneet tekijät olivat Lasikuitumateriaalit-liiketoiminta-alueen hyvä yleinen kysyntä sekä Yhdysvaltojen Green Bayssa sijaitsevan uuden pyyhkimistuotteita valmistavan tuotantolinjan lisämyynti.\nMyyntimäärät kehittyivät suotuisasti, kasvaen 4,8 % vuoden 2007 ensimmäisestä neljänneksestä, mikä kertoo osaltaan Ahlstromin useimpien tuotelinjojen yleisestä hyvästä kysynnästä.\nLiikevaihto toimialan ja maantieteellisen alueen mukaan\nKuitukomposiitit-toimialan osuus konsernin liikevaihdosta oli 54 % ja Erikoispaperit-toimialan osuus 46 %.\nKuitukomposiitit-toimialan liikevaihto kasvoi 252,0 miljoonaan euroon (206,4 milj. euroa) eli 22,1 % edellisvuodesta. Ilman valuuttakurssien vaikutusta liikevaihto kasvoi 30,7 %. Myyntimäärät kasvoivat 33,5 % katsauskaudella. Kuitukankaat-liiketoiminta-alueella liikevaihdon kasvu oli pääasiallisesti tulosta yritysostoista ja orgaanisista investoinneista, jotka tehtiin vuonna 2007. Suodatinmateriaalit-liiketoiminta-alueen liikevaihto pieneni hieman dollarin heikennyttyä suhteessa euroon. Lasikuitumateriaalit-liiketoiminta-alueella liikevaihto kasvoi viime aikoina Yhdysvaltoihin tehtyjen investointien seurauksena.\nErikoispaperit-toimialan ensimmäisen vuosineljänneksen liikevaihto oli 217,0 miljoonaa euroa (211,4 milj. euroa) eli 2,7 % enemmän kuin vuoden 2007 ensimmäisellä vuosineljänneksellä. Myyntimäärät kasvoivat 3,0 %. Tekniset paperit-liiketoiminta-alueen liikevaihto kasvoi 7,5 %, kun taas Irroke- ja etikettipaperit-liiketoiminta-alueen liikevaihto pieneni irrokepohjapaperien ylikapasiteetin aiheuttaman kysynnän heikkenemisen vuoksi.\nMaantieteellisesti tarkasteltuna liikevaihto kasvoi voimakkaasti, erityisesti Etelä-Amerikassa Ahlstrom-VCP-yhteisyrityksen perustamisen seurauksena. Aasian ja Tyynenmeren alueella liikevaihto pieneni, koska vienti Ahlstromin Euroopan tehtailta Aasiaan väheni. Paikalliset tuotantomäärät Ahlstromin Aasian-tehtailla kuitenkin kasvoivat 15 %.\nLiikevaihto toimialoittain ja liiketoiminta-alueittain\nIrroke- ja etikettipaperit\nKonsernin vuoden 2008 ensimmäisen vuosineljänneksen liikevoitto oli 19,3 miljoonaa euroa (23,3 milj. euroa). Ilman omaisuuserien myyntiin liittyviä kertaluonteisia 0,8 miljoonan euron eriä liikevoitto oli 18,4 miljoonaa euroa (19,6 milj. euroa).\nLiikevoittoa rasitti pääasiassa Irroke- ja etikettipaperit -liiketoiminta-alueen heikko tulos, joka johtui ranskalaisen La Gèren tehtaan investoinnin käynnistyksen viivästymisestä sekä irrokepohjapaperimarkkinoiden ylikapasiteetista. La Gèren tappio oli 3,6 miljoonaa euroa ensimmäisellä vuosineljänneksellä. Lisäksi konsernin liikevoittoa rasitti raaka-aineiden ja energian hintojen nousu, mitä Ahlstrom ei pystynyt täysin korvaamaan kaikilla liiketoiminta-alueillaan käynnissä olevilla hinnankorotuksilla.\nAhlstromin osuus osakkuusyritysten tuloksesta oli 0,5 miljoonaa euroa voittoa (0,1 milj. euron tappio).\nVoitto ennen veroja laski 11,2 miljoonaan euroon (20,3 milj. euroa) ja ilman kertaluonteisia eriä 10,4 miljoonaan euroon (16,5 milj. euroa) viime aikojen kasvuinvestointeihin liittyvien kohonneiden rahoituskustannusten vuoksi.\nTuloverot olivat 3,4 miljoonaa euroa (6,9 milj. euroa). Tilikauden voitto laski 7,8 miljoonaan euroon (13,4 milj. euroa) ja tulos/osake (EPS) 0,15 euroon (0,29 euroa).\nSijoitetun pääoman tuotto (ROCE) oli 6,4 % (10,0 %) ja ilman kertaluonteisia eriä 6,2 % (8,4 %). Oman pääoman tuotto (ROE) oli 4,2 % (7,1 %). Pääoman kiertonopeus oli 1,5 (1,8).\nVuoden 2008 ensimmäisellä vuosineljänneksellä Kuitukomposiitit-toimialan liikevoitto ilman kertaluonteisia eriä nousi 15,0 miljoonaan euroon (13,4 milj. euroa). Liikevoiton paranemista hidastivat osaltaan Kuitukankaat-liiketoiminta-alueen hinnoittelupaineet.\nErikoispaperit-toimialan liikevoitto ilman kertaluonteisia eriä pieneni 5,2 miljoonaan euroon (8,6 milj. euroa). Syynä olivat pääasiassa edellä mainitut La Gèren tehtaan investoinnin käynnistymisen viivästyminen edelleen sekä irrokepohjapaperien ylikapasiteetti, mikä näkyi Ahlstromin irrokepohjapaperituotteiden heikentyneenä kannattavuutena.\nSidotun pääoman tuotto* (RONA), %\nRAHOITUS TAMMI-MAALISKUUSSA 2008\nLiiketoiminnan nettorahavirta kasvoi 40,7 miljoonaan euroon (-12,0 milj. euroa) lähinnä kasvaneen käyttöpääomavirran seurauksena.\nKorolliset nettovelat laskivat 13,2 miljoonalla eurolla 477,9 miljoonaan euroon (31.12.2007: 491,1 milj. euroa). Velkaantumisaste oli 64,4 % (31.12.2007: 65,3 %) ja omavaraisuusaste oli 43,8 % (31.12.2007: 44,0 %).\nVuosineljänneksen aikana Ahlstrom sopi kahdesta kahdenvälisestä keskipitkästä ja yhdestä pitkästä lainasopimuksesta, joiden yhteissumma oli 100 miljoonaa euroa.\nINVESTOINNIT TAMMI-MAALISKUUSSA 2008\nAhlstromin kasvustrategia perustuu sekä orgaanisiin investointeihin että yritysostoihin. Kasvuinvestoinnit suunnataan nopeasti kasvaville markkinoille palvelemaan asiakkaita maailmanlaajuisesti. Investointien odotetaan tuottavan 3-5 vuoden kuluessa liikevaihtoa 1,5 kertaa investoinnin arvon verran ja saavuttavan vähintään 13 % tuoton sijoitetulle pääomalle.\nTammi-maaliskuussa 2008 Ahlstromin investoinnit olivat 31,9 miljoonaa euroa (29,1 milj. euroa), mikä sisälsi 11,0 miljoonan euron yritysostot (ei yritysostoja tammi-maaliskuussa 2007).\nVuonna 2008 orgaanisten investointien arvon odotetaan olevan alle 100 miljoonaa euroa seuraavat aiemmin julkistetut investoinnit mukaan luettuina: Chirnsiden tehtaalle Isossa-Britanniassa rakennettava elintarvikealaa palveleva kuitukangaslinja, Brasiliaan rakennettava pyyhkimistuotelinja sekä osittain myös Intian Gujaratin osavaltioon rakennettava terveydenhoitoalan kuitukankaita valmistava tehdas.\nAhlstrom ilmoitti 1.2.2008 sopineensa yhdysvaltalaisen Friend Group Inc. -yhtiön ostamisesta. Kauppaan kuuluu kaksi yhtiötä, West Carrollton Parchment Company ja West Carrollton Converting Company. Kauppa vahvistui 13.2.2008 ja kauppahinta oli 9,8 miljoonaa euroa.\nFriend Group työllistää 162 henkilöä ja sillä on kaksi tehdasta West Carrolltonissa, jotka palvelevat pääasiassa elintarvikkeiden pakkausmarkkinoita Yhdysvalloissa. Pergamenttipaperia valmistavalla West Carrollton Groupilla on pergamentointi- ja jalostustoimintaa West Carrolltonissa, Ohiossa, USA:ssa. Yrityskauppa luo pohjan Ahlstromin pergamenttipaperiliiketoiminnan globaalille laajentumiselle, edesauttaa uusien tuotesovelluksien kehittämistä sekä parantaa yhtiön maailmanlaajuista asiakaspalvelua.\nAhlstrom ei tehnyt päätöksiä uusista orgaanisista kasvuinvestoinneista vuoden 2008 ensimmäisen neljänneksen aikana. Seuraavassa esitetään tilannekatsaus aiemmin julkistetuista merkittävistä orgaanisista investoinneista.\nVuonna 2007 Venäjän Tveriin perustettu uusi lasihuopatehdas aloitti toimintansa maaliskuussa 2008, ja sen tuotanto käynnistyy vuoden 2008 kuluessa. Tehdas palvelee pääasiassa venäläistä rakennus- ja komposiittimateriaaliteollisuutta, ja se vahvistaa Ahlstromin asemaa erikoislasihuopien johtavana kehittäjänä ja valmistajana.\nAhlstromin uuden elintarviketeollisuuden kuitukangaslinjan rakentaminen Chirnsidessa Isossa-Britanniassa on edennyt aikataulussaan, ja tuotannon odotetaan alkavan vuoden 2008 viimeisen vuosineljänneksen aikana. Uusi spunmelt-teknologiaa hyödyntävä tuotantolinja palvelee pääasiassa kasvavia infuusiotuotteiden markkinoita uuden sukupolven spunmelt-tuotteilla, joita käytetään esimerkiksi teepusseissa.\nAhlstrom on rakentamassa Brasilian Pauliniaan pyyhkimistuotekuitukankaiden tuotantolinjaa, joka aloittaa tuotannon vuoden 2009 toisella vuosineljänneksellä. Investointi sisältää rakennuksen ja koneita. Uusi tuotantolinja hyödyntää vesineulausteknologiaa, ja sen pääasiakkaat toimivat kotitalous- ja teollisten pyyhkimistuotteiden toimialoilla Latinalaisessa Amerikassa.\nUuden terveydenhoitoalan kuitukankaita valmistavan tehtaan perustaminen Intian Gujaratin osavaltiossa etenee hyvin, ja sen odotetaan aloittavan toimintansa vuoden 2010 ensimmäisellä vuosineljänneksellä. Uusi tehdas valmistaa spunmelt-kuitukankaita erityisesti terveydenhoitoalalle, ja tehdas tukee myös Ahlstromin liiketoiminnan tulevaa kasvua Intiassa. Tehdas tulee sijaitsemaan Mundran erikoistalousalueella.\nAhlstrom Oyj:n toimitusjohtaja Jukka Moisio ilmoitti 28.2.2008 eroavansa yhtiön palveluksesta 17 vuoden jälkeen ottaakseen vastaan uusia haasteita yhtiön ulkopuolella. Ahlstrom sopi Jukka Moision kanssa, että hän on vapaa siirtymään uusiin tehtäviinsä 1.4.2008 alkaen.\nAhlstromin hallitus nimitti väliaikaiseksi toimitusjohtajaksi yhtiön kaupallisista toiminnoista vastanneen johtajan, diplomiekonomi Risto Anttosen (s. 1949) 28.2.2008 alkaen. Anttonen on työskennellyt Ahlstromin palveluksessa vuodesta 1991 lähtien useissa eri johtotehtävissä.\nHallitus on käynnistänyt uuden toimitusjohtajan etsinnän.\nAhlstrom Oyj:n johtoryhmän vastuualueita järjesteltiin uudelleen toimitusjohtajan vaihdoksen seurauksena. Johtoryhmään tehtiin seuraavat muutokset 19.3.2008 alkaen.\nKonsernin ostotoiminnot siirtyivät Diego Borellolle, joka jatkaa myös nykyisessä tehtävässään konsernin innovaatio- ja teknologiajohtajana.\nAhlstromin Aasian ja Tyynenmeren alueen myyntiverkosto siirtyi Laura Raitiolle, joka vastaa täten yhtiön myyntiverkostosta kokonaisuudessaan. Laura Raitio otti vastuulleen myös konsernin henkilöstötoiminnot sekä jatkaa edelleen aiemmassa tehtävässään konsernin markkinointijohtajana.\nHallinto- ja lakiasiainjohtaja Gustav Adlercreutz otti muiden tehtäviensä ohella vastuulleen liiketoiminnan kehityksen.\nLasikuituliiketoiminnan johtaja Tommi Björnman vastaa jatkossa myös yhtiön toimintojen kehittämisprosessista muiden tehtäviensä ohella.\nMuiden johtoryhmän jäsenten vastuualueet säilyvät ennallaan.\nMaaliskuun 2008 lopussa Ahlstromilla oli 6 552 työntekijää (5 653). Ensimmäisellä vuosineljänneksellä henkilöstön lukumäärä keskimäärin oli 6 541 (5 665).\nLyhyellä tähtäimellä Ahlstromin liikevaihtoon ja taloudelliseen tulokseen voivat vaikuttaa seuraavat epävarmuustekijät:\nVuoden 2008 ensimmäisen vuosineljänneksen aikana vaihdettiin kaikkiaan 2,7 miljoonaa Ahlstromin osaketta, joiden kokonaisarvo oli 46,7 miljoonaa euroa. Osakkeen alin kaupankäyntihinta katsauskaudella oli 15,96 euroa ja ylin 18,78 euroa. Viimeinen kauppa tehtiin 31.3.2008 hintaan 18,40 euroa. Osakkeiden markkina-arvo oli 858,7 miljoonaa euroa.\nAhlstrom-konsernin oma pääoma/osake katsauskauden lopussa oli 15,17 euroa (31.12.2007: 15,35 euroa).\nKatsauskauden lopussa ei ollut voimassa Ahlstromin osakkeiden merkintään oikeuttavia optio-oikeuksia. Yhtiön osakepääoma oli katsauskauden lopussa 70 005 912,00 euroa. Osakkeiden kokonaismäärä 31.3.2008 oli 46 670 608.\nAhlstrom Oyj:n hallitus hyväksyi 1.2.2008 osakepohjaisen kannustinjärjestelmän konsernin johtoryhmän jäsenille osana johtoryhmän palkitsemis- ja sitouttamisohjelmaa.\nOhjelman pituus on viisi vuotta, ja se sisältää kolmen kalenterivuoden pituisen ansaintajakson (vuodet 2008, 2009 ja 2010). Ohjelma tarjoaa mahdollisuuden saada palkkiona Ahlstromin osakkeita ja rahaa (rahana maksettava osuus kattaa palkkiosta aiheutuvat verot), mikäli hallituksen kullekin ansaintajaksolle asettama tavoite osakekohtaiselle tulokselle (EPS) saavutetaan.\nJos ohjelman tavoitteet saavutetaan täysimääräisesti kaikkien kolmen ansaintajakson aikana, ohjelman perusteella maksettava palkkio vastaa kokonaisuudessaan enintään 500 000 yhtiön osaketta.\nHallitus suosittelee, että yhtiön toimitusjohtaja omistaa yhtiön osakkeita nettovuosi-palkkansa arvoa vastaavan määrän ja muut johtoryhmän jäsenet puolet vuotuisesta nettopalkastaan.\nSamalla hallitus päätti myös vuodet 2008-2010 kattavan pitkän aikavälin rahana maksettavasta kannustinjärjestelmästä Ahlstrom-konsernin muille avainhenkilöille.\nAhlstrom Oyj:n varsinainen yhtiökokous pidettiin 2.4.2008. Seuraavassa on yhteenveto yhtiökokouksen keskeisistä päätöksistä.\nPricewaterhouseCoopers Oy (PwC) valittiin Ahlstromin tilintarkastajaksi tarkastusvaliokunnan suosituksen mukaisesti. PricewaterhouseCoopers Oy (PwC) on nimittänyt KHT Eero Suomelan vastuulliseksi tilintarkastajaksi.\nYhtiökokous valtuutti hallituksen päättämään enintään 4 500 000, yhtiön hallussa olevan oman osakkeen luovuttamisesta. Valtuutus on hallituksen ehdotuksen mukainen. Hallitus voi päättää, kenelle ja missä järjestyksessä omia osakkeita luovutetaan. Hallitus voi päättää omien osakkeiden luovuttamisesta muutoin kuin siinä suhteessa, jossa osakkeenomistajalla on etuoikeus hankkia yhtiön omia osakkeita. Osakkeet voidaan luovuttaa vastikkeena mahdollisissa yrityskaupoissa tai muissa järjestelyissä tai yhtiön osakepohjaisten kannustinjärjestelmien toteuttamiseen hallituksen päättämällä tavalla ja laajuudessa. Hallituksella on myös oikeus päättää omien osakkeiden myymisestä julkisessa kaupankäynnissä mahdollisten yritysostojen rahoittamiseksi. Valtuutus on voimassa 18 kuukauden ajan yhtiökokouksen päättymisestä, mutta päättyy kuitenkin viimeistään yhtiön seuraavan varsinaisen yhtiökokouksen päättyessä.\nHallitus valitsi yhtiökokouksen jälkeen pitämässään järjestäytymiskokouksessa Peter Seligsonin hallituksen puheenjohtajaksi ja Bertel Pauligin hallituksen varapuheenjohtajaksi. Hallitus valitsi myös jäsenet valiokuntiinsa. Tarkastusvaliokunnan jäsenet ovat Bertel Paulig (puheenjohtaja), Thomas Ahlström ja Willem F. Zetteler. Kompensaatio- ja nimitysvaliokunnan jäsenet ovat Peter Seligson (puheenjohtaja), Jan Inborr ja Sebastian Bondestam.\nKysynnän arvioidaan pysyvän hyvänä Ahlstromin päämarkkina-alueilla vuonna 2008. Markkinoiden kehittymiseen liittyvä epävarmuus Yhdysvalloissa kuitenkin heikentää lyhyen aikavälin ennustettavuutta. Kysynnän mahdollisesta hiipumisesta on näkynyt ensimmäisiä merkkejä esimerkiksi kuitukankaisissa pyyhkimistuotteissa.\nViime aikojen yritysostojen ja Brasiliassa, Venäjällä ja Kiinassa käynnissä olevien investointiprojektien odotetaan kasvattavan Ahlstromin liikevaihtoa 10 % vuoden 2008 ensimmäisen puoliskon aikana. Jos Yhdysvaltain dollarin kurssi pysyy nykyisellä heikolla tasollaan, koko vuoden liikevaihdon kasvun odotetaan olevan hieman alle 10 %.\nAhlstromin tärkeimpien raaka-aineiden, erityisesti sellun, hintojen odotetaan nousevan tai pysyvän nykyisellä korkealla tasolla vuonna 2008. Korkean öljyn hinnan odotetaan pitävän energian ja synteettisten kuitujen hinnat korkeina. Toisaalta Kiinan tekstiiliteollisuuden hiljenemisen odotetaan laskevan raionin hintaa. Kemikaalien hintakehityksen odotetaan olevan vaihtelevaa.\nKannattavuutensa parantamiseksi Ahlstrom korottaa parhaillaan hintojaan kaikilla liiketoiminta-alueillaan. Vuoden 2007 viimeisen vuosineljänneksen aikana päätettyjen rakennemuutosten ansiosta yhtiön kustannusrakenne on entistä kilpailukykyisempi vuonna 2008. Rakennemuutoksilla tavoitellaan vuositasolla noin 25 miljoonan euron asteittaista tulosparannusta siten, että täysimääräinen vaikutus saavutetaan vuoden 2008 toisesta puoliskosta alkaen.\nToteutettujen kasvuhankkeiden ja viimeaikaisten rakennemuutosten ansiosta Ahlstromilla on hyvät edellytykset kasvaa ja parantaa taloudellista tulostaan selvästi vuonna 2008.\nTiedotustilaisuus medialle ja analyytikoille pidetään perjantaina 25.4.2008 klo 10.00 Helsingin Pörssiklubilla, osoite Fabianinkatu 14 A. Tilaisuus pidetään suomeksi. Tervetuloa.\nEnglanninkielinen puhelinkonferenssi analyytikoille ja sijoittajille pidetään klo 13.00. Puheluun voi osallistua soittamalla numeroon + 44 (0) 20 7162 0025 muutamia minuutteja ennen konferenssin alkamista. Salasana osallistujille on Ahlstrom. Nauhoite puhelusta on kuunneltavissa 2.5.2008 asti numerossa + 44 (0) 20 7031 4064 koodilla 792682.\nSuomenkielinen esitysmateriaali on saatavilla osoitteessa www.ahlstrom.com > Sijoittajat > IR presentaatiot 25.4.2008 osavuosikatsauksen julkaisemisen jälkeen.\nAhlstrom on korkealaatuisten kuitumateriaalien johtava kehittäjä, valmistaja ja markkinoija. Yhtiön valmistamia kuitukankaita ja erikoispapereita käytetään monissa jokapäiväisissä tuotteissa, kuten suodattimissa, pyyhkimistuotteissa, lattiamateriaaleissa, etiketeissä ja teipeissä. Ahlstromin kuituosaaminen ja innovatiivisuus ovat luoneet yhtiölle vahvan markkina-aseman monilla liiketoiminta-alueilla. Yhtiön 6 500 työntekijää palvelevat asiakkaita tuotantolaitoksilla tai myyntitoimistoissa yli 20 maassa kuudessa maanosassa. Yhtiön liikevaihto oli noin 1,8 miljardia euroa vuonna 2007. Ahlstromin osake on noteerattu OMX Pohjoismainen Pörssi Helsingissä. Yhtiön Internet-osoite on www.ahlstrom.com.\nEdellä mainitulla tulkinnalla ei ole ollut vaikutusta konsernitilinpäätökseen.\nRahavirran suojaukset, veroilla vähennettynä:\nAhlstrom osavuosikatsaus Q1 2008


Uusi laite moottorin puhdistukseen: LIQUI MOLY\nSiirry palvelun navigointiin\nUusi laite moottorin puhdistukseen\nLIQUI MOLY on kehittänyt uuden JetClean Tronic II:n\n22. toukokuu 2018\nToukokuu 2018 – Yksi polttomoottoreiden tavallisimmista ongelmista on se, että polttoaine- ja imujärjestelmät likaantuvat pakokaasujen ja polttoainejäämien vuoksi. Teho laskee, kulutus nousee ja pakokaasuarvot huononevat. Saksalaisen lisäaineasiantuntijan LIQUI MOLYn JetClean Tronic II -laitteen ansiosta korjaamot voivat puhdistaa moottorin ja polttoainejärjestelmän perusteellisesti. ”Moottori voi taas hengähtää ja korjaamo saa puhdistuspalvelun kautta lisätuloja”, LIQUI MOLYn tutkimus- ja kehitysjohtaja David Kaiser selvittää.\nKäynnissä olevassa moottorissa muodostuu polttoainejäämiä, jotka jäävät kiinni ruiskutussuuttimiin. Sen vuoksi polttoaineen ruiskutus ei enää toimi optimaalisesti. Teho laskee, kulutus lisääntyy ja palamisjäänteitä muodostuu yhä enemmän. Myös imujärjestelmä kärsii. Likaa päätyy sinne sekä pakokaasujen takaisinkierrätysjärjestelmän että kampikammion ilmanvaihtoaukon kautta. Nämä kerrostumat ovat ongelmallisia, sillä modernit moottorit reagoivat vanhoja moottoreita herkemmin likaan. Lika voi jopa johtaa moottorin vaurioitumiseen.\nJetClean Tronic II poistaa kerrostumat nopeasti ja perusteellisesti. Ruiskutus- tai imujärjestelmään yhdistetty laite pumppaa puhdistuslisäainetta järjestelmän sisään. ”Se mahdollistaa kerrostumien nopean ja tehokkaan poiston”, David Kaiser sanoo. JetClean Tronic II:lle on tarjolla lisäaineita sekä bensiini- että dieselmoottoreiden ruiskutus-/ imujärjestelmille ja polttoainejärjestelmille. Sekaannusten välttämiseksi bensiinilisäaineet on värjätty siniseksi. Sen vuoksi JetClean Tronic II:n säiliöihin katsomalla voi päätellä, pitääkö lisäainejäämät poistaa ennen seuraavaa käyttökertaa vai voiko ainetta vain lisätä sekaan.\nLaite valvoo puhdistusprosessia. Mekaanikko voi sillä välin tehdä muita töitä ilman huolia siitä, että jokin menisi vikaan tai että polttoainejärjestelmä olisi lopuksi ilmattava. Saman lopputuloksen saavuttaminen muulla tavalla edellyttäisi rakenneosien irrottamista ja puhdistamista käsin, mikä on sekä vaikeaa että aikaa vievää.\nJetClean Tronic II yhdistetään auton akkuun. Ulkoinen virransyöttö ei ole tarpeen, minkä vuoksi laitetta voi käyttää myös tien päällä. Toisin sanoen asiakkaan koko ajoneuvokaluston voi huoltaa asiakkaan omissa tiloissa. Laite soveltuu henkilöautojen lisäksi myös hyötyajoneuvoille, rakennuskoneille, moottoripyörille ja veneille. Puhdistus palauttaa moottorin suorituskyvyn, pidentää ruiskutusjärjestelmän käyttöikää ja vähentää moottoriongelmien riskiä.\nKorjaamo voi tarjota puhdistusta erillisenä ongelmanratkaisupalveluna tai ottaa sen ennaltaehkäisevästi mukaan osaksi määräaikaishuoltoa. Kumpikin lähestymistapa auttaa korjaamoa erottumaan kilpailijoista. Suureen kuormitukseen joutuvissa ajoneuvoissa asiakkaat huomaavat helposti eron. JetClean Tronic II:n hankintahinnan voi suoritetuista puhdistuksista riippuen tienata takaisin jo muutamassa viikossa.\nKotimarkkinoillaan Saksassa LIQUI MOLY on lisäaineiden kiistaton markkinajohtaja. Vuonna 2005 yritys toi markkinoille edeltävän mallin JetClean Tronicin, jota on myyty noin 1000 kappaletta ympäri maailman. Uuden Saksassa valmistetun JetClean Tronic II:n on määrä jatkaa samaa menestyspolkua. Siirtyminen vanhasta laitteesta uuteen onnistuu helposti, sillä niissä voi käyttää samoja sovitinsarjoja. ”Olemme kehittäneet JetClean Tronic II:n alusta alkaen uudelleen. Sen rakenteessa on hyödynnetty 13 vuoden kokemusta edeltävästä mallista”, David Kaiser kertoo. ”Se on parempi, pienikokoisempi, vankempi ja helpommin liikuteltava.”\nUusi laite moottorin puhdistukseen (DOCX, 132 KB)\nSovellus JetClean Tronic II (JPG, 677 KB)


"Tabletit luomassa monipuolista oppimisympäristöä" - hanke. Kokemuksia ipadeistä ja BYODista - PDF\n"Tabletit luomassa monipuolista oppimisympäristöä" - hanke. Kokemuksia ipadeistä ja BYODista\nDownload ""Tabletit luomassa monipuolista oppimisympäristöä" - hanke. Kokemuksia ipadeistä ja BYODista"\n1 "Tabletit luomassa monipuolista oppimisympäristöä" - hanke Kokemuksia ipadeistä ja BYODista\n2 1 Johdanto Täbi, pädi ja äläri - teknologinen kehitys nuorten elämässä ja yhteiskunnassa ajaa eteenpäin koko ajan lujempaa ja laite edellä. Laitteiden uutuusarvo on monella areenalla viehättävämpi ja suurempi kuin käyttöarvo. Markkinoiden lietsoma hype peittää helposti verhoonsa sellaiset asiat, joita koulussa halutaan pitää tärkeänä: tavoitteellinen ja pitkäjänteinen työskentely, yhdessä toimiminen ja ihmisenä kasvaminen. Toisaalta peruskoulun täytyy pysyä myös laitteiden osalta lasten ja nuorten arjen ytimessä. Onhan asiakkaanamme aina koko ikäluokka ja tehtävänämme on ohjata heitä työssään, kasvussa kohti elämää ja työelämää siten, että he ovat hyvän tulevaisuuden rakentajia. Koulu tulee aina hiukan teknologista kehitystä perässä ja saa tullakin. Koulun kannattaa poimia kehityksen hedelmät vasta juuri kypsinä, koska raakileista saa helposti kitkeriä elämyksiä. Toki pitää olla rohkea ja valmis maistamaan kaikenlaista, jos aikoo saada tuttujen ja turvallisten yhdistelmien rinnalle uusia kokemuksia. Yksi asia on varmaa: jokaisen satokauden korjuuaikaan pitää valmistautua ajoissa. Tästä lähdimme liikkeelle. Vuonna 2013 Salon kaupungissa oli TVT-tilanne seuraavanlainen: langattomia koko koulun kattavia verkkoja oli vain yhdellä koululla, kannettavien koneiden käyttö kouluissa oli vähäistä, tabletteja ei ollut käytössä ollenkaan. Tämän lisäksi opettajien TVT-osaaminen vaati kehittämistä ja ajan tasalle saattamista. Salon kaupungin perusopetuksen TVT-ryhmässä kartoitettiin edellä mainittuja asioita ja päätettiin kartoituksen pohjalta hakea hankerahoitusta, jolla etsitään mallia sovellettavaksi koko kaupungin tasolla. Etsinnässä oli siis ratkaisu opetuksen monipuolistamiseen. Kohderyhmäksi valittiin yksi päiväkoti, yksi alakoulu ja yksi yläkoulu. Tällä TVT-ryhmän ohjaamalla valinnalla pyrittiin tarjoamaan kokemuksia mobiilista oppimisympäristöstä oppilaille esiopetuksesta yläkouluun sekä kartoittamaan kokemuksien pohjalta hyviä käytäntöjä muille kouluille jaettavaksi. Ryhmään valikoitui yksi päiväkodin edustaja, viisi alakoulun opettajaa ja viisi yläkoulun opettajaa. Myös tietohallinto oli edustettuna hankeryhmässä. Rohkeasti BYODia ("bring your own device" eli "tuo oma laitteesi" -periaate) testaamalla pyrittiin luomaan uutta toimintakulttuuria Salon kaupungin perusopetukseen. Samalla tavoitteena on pitää kaupungin tietotekniikan opetuskäyttö kehityksessä mukana. Hankkeessa BYODia jalkautettaessa eräänä kantavana ideana oli koululla olevan ipad-reservin käyttäminen myös korvaavina laitteina työskenneltäessä omilla laitteilla. Näin kaikilla on pääsy laitteille. Tämän kirjasen tarkoitus on raportoida saatuja kokemuksia ja edistää TVT:n monipuolista käyttöä Salon kaupungissa. Tekstin lomaan onkin listattu hyviä sovelluksia, joista on lisäarvoa opetuksessa. Sanottakoon vielä ääneen seuraava: kouluilla on hyvä olla TVT-vastaava, tai joku muu henkilö, jolla on innostusta laitteita hoitaa. Vaikka hankkeeseen valikoitui laitteeksi ipad, joka on helppokäyttöinen, aina pientä säätämistä riittää. 2 Käyttöönoton suunnittelua Käyttöönottoa koulullamme ja päiväkodissa suunnitellessamme kävimme läpi useamman palaverin ennen kuin itse laitteet saapuivat paikalle. Selvitimme mm. vastuukysymyksiä laitteista ja millaisia vakuutuksia kouluilla oli mahdollisten rikkoontumisten varalle. Itse laitteiden toimituksesta vastasi Atea Finland, josta toimitettiin myös laitteiden suojat ja yhteistyössä suunniteltu koulutus opettajille. Vastuukysymyksistä keskustelimme myös peilaten mahdollista tilannetta, jossa laite hajoaa oppilaan toimesta. Vastuu kuitenkin on koululla ellei kyseessä ole tahallinen teko. Mahdollinen laitevaihto ei mene koulun vakuutuksen pariin laitteen arvon ollessa näin pieni.\n3 3 AppleTV ja laitteiden lataus Aluksi "tärkeimmät" eli uusien asioiden ja laitteiden kanssa tulee aloittaa rauhassa tutustumalla aiheeseen. Hankkeessa tätä toteutettiin hyväksi todetulla tavalla eli jakamalla ensin opettajille ipadit tutustumista varten. Ryhmän yhdestätoista opettajasta muutamalle ipad oli tuttu. Toiseksi jo alusta asti oli selvää, että AppleTV on ehdoton hankinta. AppleTV on mediatoistin, jolla ipadin näyttö voidaan langattomasti heijastaa datatykin kautta. Tämä osoittautui korvaamattomaksi avuksi mm. ipadejä asennettaessa käyttökuntoon. Tällä esitystekniikalla on myös vinha pedagoginen peruste - jokainen oppija voi heijastaa oman ipadinsä näytön vuorollaan helposti luokan eteen. 5 Alakoulun kokemuksia Aloitus Alakoulussa ipadit asennettiin käyttökuntoon pääosin yhdessä oppilaiden kanssa. Tämä tapahtui puolen luokan tunneilla ja sujui rauhallisesti. Myös ohjelmien lataaminen alakoulua varten tehtiin pääosin näin. AppleTV on loistava rytmittämään tällaista työskentelyä ja visualisoinnin työkaluna. Cisco Meraki ohjelmaa kokeiltiin laitteiden MDM-hallintaan. Ilmaisohjelmaksi se toimii melko hyvin, mutta vaatii työpanosta alussa, jotta homma toimii. Sähköpostilla tuki toimi myös lyhyehköllä viiveellä. Tutkimme useampia säilytysmahdollisuuksia ja latauslaukkuvaihtoehtoja, mutta hyvää ei tuntunut löytyvän. Useat ratkaisut olivat yksinkertaisesti liian kalliita. Lopulta tilasimme USB-latausasemia. Itse laitteet säilyvät pinossa hyvissä kuorissaan. 4 Käyttökokemuksia päiväkodista Meillä päiväkodissa on pientä vastustusta näihin ipadeihin, mutta sekin toivottavasti kohta häviää, kun opitaan niitä käyttämään ja ottamaan osaksi päiväkodin arkea. Päiväkodissa on tutustuttu ipadeihin ja "pelattu" oppimispelejä. Kovasti lapset kuitenkin olisivat pelaamassa "kunnon" pelejä. Taitavia ovat niitä käyttämään, opettavat välillä meitä aikuisia. Seuraavaksi on suunniteltu, että laitetaan kaikkiin koneisiin samat oppimispelit, joita sitten kaikki yhdessä opiskellaan ja tehdään. Sekä kirjataan ylös, mitä on tehnyt niiden kanssa ja jaetaan kokemuksia ja ideoita. Ajateltimme keväästä ottaa heti aktiiviseen käyttöön. Ryhmä kerrallaan ja viikko putkeen. Loppusyksystä saimme lähetettyä Applen VPP-lisenssin hakemuksen. Tällä volyymiostolisenssillä on mahdollista hankkia Appejä edullisemmin. Myös loppuvuoteen jäi vaihtoehtoisten MDM-ohjelmien kokeilu. Tarkoituksena on testata Applen iosx-serveriä ja Apple Configuratoria.\n4 Appsit Seuraavassa pieni lista perustyöskentelyyn suositeltavista Appseista missä tahansa oppiaineessa alakoulun näkökulmasta. Näihin kannattaa opettajana tutustua ja opetella alustavasti käyttämään. Tekemällä oppii parhaiten, eikä kaikkea tarvitse osata heti. Opettajan ei tarvitse osata Appsia läpikotaisen täydellisesti. Kunhan perustoimintaperiaate on selvä, töitä tehdessä oppilaiden oma kekseliäisyys ja erilaiset kokeilut tuottavat arvokasta tietoa. Book Creator: Ohjelma sopii erityisen hyvin esimerkiksi omien raporttien, esitelmien, ryhmätöiden, tutkielmien ja sähköisten vihkojen tekemiseen. Ohjelmalla voi siis tehdä sähköisen kirjan. Tämä koko kirja on kirjoitettu, ja työstetty, BookCreatorilla. Keynote: Ohjelma on näppärä esim. suullisten esitelmien tekemiseen. Oppilas voi tehdä diat ja lisäksi omat muistiinpanot, jotka näkyvät esitelmätilanteessa vain hänen padillaan, eikä kuulijoille näytettävien diojen kanssa. Oppilas voi helposti päättää, kuinka paljon tukimateriaalia tarvitsee, voidakseen pitää suullisen esitelmän. Explain Everything: Ohjelmalla voi laatia erilaisia itseneuvovia ohjeita esim. käsitöihin, FYKE-työpajoihin ja moniin muihinkin oppiaineisiin. Vain oma kekseliäisyys on rajana. Oppilas voi tehdä esim. Keynotella tekemänsä dian videomuotoon. Puppet Pals: Ohjelmalla voi nopeasti tehdä lyhyitä animaatioita ohjelman tarjoamilla valmiilla hahmoilla ja taustamusiikeilla. imovie: Videoiden käsittelyyn sopiva Apps. Mainitsemisen arvoisia ovat itseneuvovat valmiit trailerit, joilla oppilaat saavat nopeasti näyttäviä ja siten erittäin palkitsevia minielokuvia. Cubify Draw: Mahdollisuus tehdä kolmiulotteisia kuvia itse. Liikuntaan sopii Coach's Eye: Liikunnan opetukseen esim. oikean suoritustekniikan havainnollistamiseen ja videopalautteen antamiseen sopiva Apps. Erityisesti FyKe-opiskeluun ja Bg/Ma-opiskeluun sopivia, tutustumisen arvoisia Appseja: Kartat, Ihmiskeho, Sky Walk ja Solar Walk. Matematiikkaan taas soveltuvia Appejä ovat: Calculator, Number Pieces (erityisen hyvä kymmenjärjestelmän havainnointiin ja opettamiseen), Geoboard (Geometriset muodot) ja Matikkakunkku.\n5 6 Yläkoulun kokemuksia World Atlas yhdessä AppleTV:n ja datatykin kanssa korvaavat alakoulussa rullakartat. Maantieteeseen löytyy huimia Appejä. Kun kouluun tuodaan hyödynnettäväksi - ei siis vain olemaan - tieto- ja viestintäteknologiaa, paljon riippuu siitä, miten opettaja kokee kyseisen toimintaympäristön. Paljon saa aikaan jo pelkällä tahdolla ja kokeilunhalulla, mutta parhaat ratkaisut syntyvät, kun laitteet omaksutaan ensin omaan käyttöön mm. siirrytään sähköiseen työympäristöön kalentereineen, työmateriaaleineen ja ohjelmistoineen sekä verkostoineen. Tämä vaatii luonnollisesti aikaa ja tukea tutustumiseen. Kun opettaja ehtii omaksua käytön perusteita ja kokeilla erilaisia ympäristöjä ja sovelluksia niin omassa työssä kuin hyödyntää niitä vapaa-ajallaankin, lähtökohta suunnitelmalliseen TVT-oppimiseen myös oppilaiden kanssa on luonnollinen, suunta selkeä ja turhat pelot hälvenevät. Vastarinta on luonnollista aina, kun siirrytään tutusta vieraaseen - puhumattakaan siitä, että pitäisi kertaheitolla muuttaa suunnilleen kaikki. Koulussa TVT:n vyöryessä luokkiin voi tuntua, että syöksytään maailmaan, joka ei ole enää aiempaan tapaan opettajan hallittavissa. Parhaimmillaan saadaan kuitenkin aikaan kestävää muutosta opettajakeskeisestä opettamisesta kohti oppilaskeskeistä oppimistyöskentelyä. Jos vastausten sijasta annetaankin kysymyksiä ja karttojen sijasta avaimia uusiin oviin, saadaan aikaan syväoppimista ja oppimisen matka voi myös muodostua yhtä merkityksekkääksi kuin päämäärä. Kodable on helppo tapa opettaa loogista ajattelua ja koodauksen alkeita. TVT:n äärellä on hyväksyttävä se, että koulu ei enää sivistä pelkästään tietoa jakamalla. Kun jokainen voi löytää tiedon silloin, kun sitä tarvitsee, tieto itsessään ei motivoi enää entiseen tapaan eikä tutkintokaan enää takaa menestystä. Menestyjät luovat polkunsa kunnianhimoisina, innovatiivisina yksilöinä ja muuttuvassa tulevaisuudessa pärjäämiseen (ja myös koko yhteiskuntamme rappeutumisen estämiseen) tarvitaan sisäinen motivaatio, joka ei oppilaassa syty ellei opettaja sytytä - ja pala itsekin. TVT tarjoaa monipuolisia välineitä motivaation sytyttämiseen, tutkivaan työskentelyyn ja oppimaan oppimiseen. Lisäarvoa voidaan saavuttaa liittämällä oppimistyöhön myös tervettä kilpailuhenkeä ruokkivia ja strategiataitoja kehittäviä pelillisiä elementtejä. Opettajaa tarvitaan vähemmän tiedon jakajana mutta enemmän pedagogina, motivaatioliekin ja vision vaalijana ja vuorovaikutuksen ohjaajana. Tämä voi vaatia perinteisiä opetustapoja enemmän heittäytymistä. Aineenopettajuuteen perustuvassa yläkoulussa yhtenäisenä rintamana eteneminen on eduksi. Vaarana on pirstaloituminen, joka kuormittaa kaikkia osapuolia tarpeettomasti.\n6 TVT vähentää oppimistyön mekaanisiin osiin kuluvaa aikaa, jolloin on mahdollisuus varata rajallisen oppitunnin työajasta yhä suurempi osa harjoittelulle. Jos ehtii käsittelemään juuri itselle vaikeaa asiaa enemmän, saa kohdennettua suoritusrutiinia, mikä auttaa menestymään. Myös esimerkiksi pelillisessä oppimisessa tavoitetaso tai maali motivoi ponnisteluun niillä osa-alueilla, joilla tarvitaan erityistä harjaannusta. Tämä edellyttää tietenkin valpasta yksilöohjaamista ja sitä, että tarjolla on erilaisia harjoituksia ja lisätehtäviä. Parhaimmillaan uusia oppimismenetelmiä ja välineitä käytettäessä suorittaminen antaa tilaa elämykselliselle lähestymistavalle. Visio ja haave tai unelmakin voidaan valjastaa tärkeiksi työkaluiksi. Onnistuessaan uusien oppimisen areenoiden valloitus johtaa positiiviseen kierteeseen: oppimistyöstä jää aikaa kasvattaa lisäksi myös vuorovaikutustaitojen sekä tunnetaitojen inhimillistä pääomaa. Yläkoulun käyttöönottokokemuksia Huomattiin, että käyttöönotolle kannattaa asettaa tarkka aikataulu ja pitää siitä kiinni. Mikäli laitteiden käyttöönotto venyy, se vaikuttaa myös laitteita käyttävien opettajien motivaatioon ja mielenkiintoon. Laitteiston ylläpitämisen helpottamiseksi kannattaa hankkia esimerkiksi Cisco Meraki tai muu MDM-ohjelma. Tällä tavalla pysytään tehokkaasti selvillä siitä, mitä ohjelmia tabletit sisältävät. Lisäksi muun muassa laitteiden varaustilan ja käyttöjärjestelmäversion tarkistaminen ja monet muut asiat helpottuvat. Ohjelmien etäasentamisesta ei ole niinkään paljon hyötyä, koska asennus pitää kuitenkin vahvistaa siltä laitteelta, johon asennusta ollaan tekemässä. Applen oma "Viestit"-sovellus toimii erinomaisesti tiedostojen siirtämiseksi tabletista toiseen tai vaikkapa opettajan tabletista kaikkiin oppilaiden laitteisiin. Kovin isot tiedostot eivät siirry tätä kautta. Uudemmissa pädeissä oleva AirDrop sallii suurtenkin tiedostojen siirtämiseen suoraan pädistä toiseen, jolloin Viestit-sovellusta ei tarvita. Kolmekymmentä johtoa padien joukossa menevät todella helposti solmuun, joten vaikka lataussalkut ja -kärryt ovat kalliita, ovat ne myös todella toimivia ja tekevät käytöstä ja kuljettamisesta sujuvampaa. Laitteiden suojaaminen on tärkeää kun käyttö on kovaa. Parhaaksi ratkaisuksi yläkoulukäytössä on todettu ohuehko, muovivahvikkeellinen kumikuori ja näytönsuojakalvo. Paksummat kuoret vaikeuttavat säilytystä. Laitteiden ylläpito ja käyttötuki vie yllättävän paljon aikaa, joten työhön olisi syytä nimetä vastuuhenkilö, joka saa työstään myös palkkaa. Varattavissa olevat laitteet tuodaan näkyviin varausjärjestelmään. Googlen kalenteri on todettu toimivaksi. Googleen on luotu tili, johon opettajilla on pääsy. Tämän tilin kalenteriin tehdään merkinnät ipadien varaamiseksi tunneittain. Kalenterin saa myös näkymään osana minkä tahansa google-tilin kalenteria, joten sitä pystyy käyttämään myös opettajan oman google-tilin kautta. AppleID:n luontiin tarvitaan sähköpostiosoite. Tarvittaessa suuri määrä osoitteita ne voidaan hankkia esim. Googlelta GAFE:n kautta (Google Apps for Education). Hankkimalla koululle oma tunnus saadaan padien nimeäminen ja tunnusten tekeminen helpommaksi. Tällöin padit ja Appletunnukset voidaan nimetä yksinkertaisesti esimerkiksi Tämä toimii samalla padin sähköpostitunnuksena, jonka kautta pädiltä saa lähetettyä esimerkiksi oppilaiden töitä tietokoneelle.\n7 Sovelluksia, joita kannattaa kokeilla P a g e s o n i P a d i n m a k s u t t o m a a n o h j e l m i s t o o n k u u l u v a tekstinkäsittelysovellus, joka toimii samoin periaattein kuin muutkin toimistoohjelmien tekstinkäsittelysovellukset. Valmiiden asiakirjamallien ja tyylien avulla voi luoda helposti monenlaisia asiakirjoja tai muokata omaan tarpeeseen soveltuvia kirjallisia tuotoksia. N u m b e r s o n m a k s u t t o m a a n o h j e l m i s t o o n k u u l u v a taulukkolaskentaohjelmisto, joka toimii samoin periaattein kuin muutkin vastaavat toimisto-ohjelmistojen taulukkosovellukset. Samalla onnistuu myös kuvaajien ja kaavioiden luonti. Peruskäytön avuksi Monikäyttöinen Explain everything auttaa nimensä mukaisesti selittämään asioita. Sovelluksella on todella helppo tuottaa ja muokata kuva- ja videomateriaalia sekä laatia esityksiä, joissa voi merkitä ja korostaa asioita. Tallennusvaiheessa pystyy lisäämään kuvamuotoiseen tiedostoon merkintöjä ja videomuotoiseen tuotokseen kuvaa, ääntä ja liikettä. Sovellusta voi käyttää monen muun sovelluksen apuna ja monissa yhteyksissä myös älytaulun korvaajana. Kouluttajan väite, "jos ostat yhden maksullisen sovelluksen, osta tämä", pitää paikkansa. imovie on maksuttomaan ohjelmistoon kuuluva videonkäsittelyohjelma, joka lumoaa yksinkertaisuudellaan. Elokuvien luominen ja editoiminen laitteen kuvarullan materiaalista aikajanalle on tehty niin helpoksi kuin mahdollista. Elokuvaan on helppo lisätä tekstejä tai selostusta ja valmiita äänitehosteita ja musiikkia. Elokuvamateriaalista voi luoda myös valmiiden mallipohjien avulla trailereita. QRReader on helppokäyttöinen maksuton visuaalisen haun sovellus quickread-ruutukoodin lukemiseen. Verkkosivun osoitteen sisältävän koodin voi itse luoda esimerkiksi suoraan jaettavaan O365-tiedostoon tai laatimalla koodin itse esimerkiksi generaattoriverkkosivulla generaattori ja tallentaa kuvana haluamaansa kohteeseen. Verkkosivun linkki eli osoitetieto saadaan pieneen tilaan nopeasti älylaitteilla luettavaan muotoon. Käyttösovelluksille vain mielikuvitus on rajana.\n8 Nukkeanimaatioesityksiä EasyTimer on perusajastin, joka hälyttää valitun ajan päätyttyä mutta koska on ilmainen, sisältää mainoksia. Calculator HD toimii selkeänä, maksuttomana perustaskulaskimena. Evernote kätevä maksuton (saatavilla myös maksullisia ammattiversioita) työväline erilaisten asioiden ja kokonaisuuksien muistiinpanoihin ja tiedon hallintaan MS Officen OneNoten tyyliin. Muistiinpanot on helppo muuttaa esityskelpoisiksi. Aineistoksi voi liittää esimerkiksi tekstiä, kuvia ja tiedostoja. Aineistosta on mahdollista tehdä sisältöön liittyviä hakuja, joiden avulla löytää nopeasti tarvitsemansa. Grafiikkaa ja kuvankäsittelyä Skitch on Evernoten maksuton, yksinkertainen työväline, jolla voi tehdä merkintöjä ja muokkauksia valokuviin. Toimii mainiosti silloin, kun korostaminen kuvallisesti esimerkiksi piirroksilla ja muodoilla kertoo enemmän kuin pelkkä sanoilla selittäminen. Paper53 on kynäilyä, piirtämistä ja muistiinpanoja, luonnostelua ja taidetta. Tällä ohjelmalla voi luoda hienoja tuotoksia ilman kuvataiteen tarvikkeiden valikoimaa. Tuotokset tallentuvat selattavien muistikirjojen sivuille. Kosketuksen nopeus ja paino vaikuttavat piirtojälkeen ja pienellä vaivalla lahjattomampikin saa aikaan tyylikkään tuotoksen. Maksuttomassa versiossa käytössä on perustyökalut, kun taas maksullisessa versiossa työvälinevalikoima on laaja. Snapseed kuvankäsittelyyn. Kuvankäsittely ei voi tulla tämän helpommaksi. Vaikka kuvankäsittely olisi vierasta, peruskuvansäätö, suodattimet ja efektit ovat selkeästi valittavissa ja yksityiskohtaisempikin kuvanmuokkaus parin pyyhkäisyn päässä. Sovellus on maksuton. Pic Collage on kuvakollaasien ja ryhmittelyjen työkalu, jolla voi luoda monenlaisia kuvaesityksiä oman kuvarullan kuvista ja tallentaa ja jakaa niitä maksutta. PuppetPals HD ja PuppetPals2 ovat nuorillekin käyttäjille sopivia, helppokäyttöisiä maksuttomia nukketeatteriohjelmia, jotka sisältävät myös maksullisia osia. Nukkeanimaatio luodaan valitsemalla sovelluksen pohjista (tai kakkosversiossa omasta kuvasta) sopiva tausta ja hahmot, liikuttamalla hahmoja ja tallentamalla liike äänen ja taustamusiikin kanssa. Sovellus tarjoaa nukke-eläytymisen kautta toimivan työtavan esimerkiksi sellaisten haastavien aihepiirien yhteiseen käsittelyyn, joissa keskustelu ei ole itsestäänselvää tai luontevaa kaikille. Samoin työtapa sopii esimerkiksi sadutukseen. Miksi siis? Motivaation leimahtamista tavoiteltaessa uudet oppimisen työvälineet toimivat loistavana sytykkeenä. Pelkästään se, että saa käteensä uuden laitteen, voi herättää innostuksen työhön. Jos oppilas esimerkiksi elää sosiaalisen elämänsä kämmenlaitteen verkostojen kautta, on suorastaan sääli, jos samaa reittiä ei voi kuljettaa oppilaalle oppimisen materiaalia. Sähköiset oppimateriaalit ja välineet ovat diginatiivien sukupolvelle lähtökohtaisesti ja luonnostaan kiehtovia ja innostavia siinä missä esimerkiksi moniste tai paperioppikirja voi ymmärrettävästikin edustaa jo tuotteena kokemusta jostain vanhakantaisesta ja kuormittavasta. Toki kumpikin, niin kynä ja paperi kuin tabletit, omaavat vahvasti hyvät ja huonot puolensa. Ja laitteiden huomispäivä on taatusti jotain, mistä emme osaa tänään vielä uneksiakaan. Tvt tekee toiminnasta ja tiedonkulusta nopeaa. Tämä antaa aikaa tärkeimpään: ajan säästö on valtava mahdollisuus, jos ajatellaan haasteena koulutyöstä usein puuttuvaa punaista lankaa, joka solmisi yhteen tiedot, ajattelun taidot, tunnetaidot ja vuorovaikutustaidot ja vielä yksilöllisen osaamistason huomioiden. Koulussa käsitellään tiedollisesti hyvin laajoja ja syviä, vakaviakin asioita ja usein tiedon herättämille ajatuksille ja niiden käsittelyyn jää vain vähän aikaa. Jos esimerkiksi kopioiva kirjoittaminen vähenee, ehditään enemmän luovaa työtä, voidaan korostaa asiayhteyksiä ilmiöpohjaisesti ja peilata syitä ja seurauksia yhdessä tai yksilöllisesti, jopa tunnetasollakin.\n9 7 Erityisopetuksen kokemuksia Erityisopetuksessa on kokeiltu ipadin peruskäyttöä oppilaille, jotka tarvitsevat laaja-alaista tukea. Ideana on ollut opettaa oppilaille laitteen perustoiminnot, jotta he kykenisivät toimimaan sen kanssa itsenäisesti. Oppilaat oppivat nopeasti laitteen peruskäytön. Internetin lisäksi ahkerassa käytössä on ollut laitteen kamera, jolla on dokumentoitu ympäröivää maailmaa. Kuvia on myöhemmin katseltu yhdessä AppleTV:n kautta. Erityisopetukseen soveltuvia Appseja: AppleTV erityisopetuksen luokassa AppleTV:n avulla opettaja on voinut näyttää omasta ipadistaan kuvia ym. opetusta havainnollistavaa materiaalia luokan taulutelevisioon. Se on ollut käytössä päivittäin ja osoittautunut hyväksi opetusvälineeksi. Apple-TV:n avulla myös ipadin peruskäytön opetteleminen on ollut helppoa. Oppilaiden tuotoksia on jaettu AppleTV:n kautta mm. valokuvia ja videoita on katseltu yhdessä. AppleTV:n avulla on voitu tehdä ja harjoitella yhdessä Appseja, ennen kuin oppilaat ovat siirtyneet itsenäiseen työskentelyyn. Sanataituri on hyvä ohjelma kirjoittamisen harjoitteluun. Siihen voi luoda jokaiselle oppilaalle oman sanalistan. Molla ABC on ohjelma kirjainten ja numeroiden piirtämisen harjoitteluun. Symmetry, Falling Wall, Toca Builders sekä Unblock Cars ovat hyviä ohjelmia hahmotuksen harjoittamiseen. Matikkaa 4-7 vuotiaille sekä Matikkaa 3-6 vuotiaille harjoittavat matemaattisia perusvalmiuksia. Matikkakunkku, Matikkakunkku juniori ja Mathgame 1+2 harjoittavat peruslaskutoimituksia. Hunry Fish, Penguin Math ja Bunny Math Race ovat hyviä ohjelmia päässälaskun harjoittelemiseen. KidsCalc on helmitaulu,, jonka avulla peruslaskutoimitukset konkretisoituvat sataan asti. Farm Factor ja 10monkeys kertotaulu soveltuvat kertolaskun harjoitteluun. Opetuskello ABC Clock, joka näyttää ajan viisareilla ja digitaalisilla numeroilla. Countdown on ohjelma, jonka avulla näkyy, kuinka paljon aikaa esim. oppituntia on jäljellä. ipad mukana yläkoulun kotitalouden tunnilla.\n10 8 BYOD BYOD:ia jalkautettaessa hankeryhmää askarrutti kovasti perustavaa laatua olevat pohdinnat eli vastuu- ja tasa-arvokysymykset. "Voimmeko pyytää oppijoita käyttämään omia laitteitaan, ja mitä niiden rikkoutuessa?" ja "Kaikilla ei ole mahdollisuutta tuoda omaa laitetta. Miten tällöin toteutuu perusopetuksen maksuttomuus?" Näistä kysymyksistä pääsimme eteenpäin. Toteutimme Wilma-kyselyn, jolla huoltajat saattoivat myöntää luvan lapselleen oman laitteen käyttöön. Tämä kysytään jatkossa joka syksyisessä oppilasilmoituksessa. Useat ohjelmistot toimivat laiteriippumattomasti siten, että käyttäjän ei ole pakko ladata sovellusta vaan oppilas voi tietyn verkkosivun kautta kirjautua peliin tai opettajan luomaan työhuoneeseen. Opettaja voi tarkkailla jokaisen vastaajan suoritusten etenemistä, jolloin etenemisvaikeudet tai ongelmat laitteiston kanssa on helppo huomata. Esimerkiksi näin toimivat Socrative ja Kahoot. Socrativella on helppo laatia sähköisiä kyselyjä sekä testejä ja kokeita. Testitulokset ja vastaukset saa kysymysten laadintatavasta riippuen valmiiksi tarkistettuna tai esimerkiksi taulukkoon. Kahoot toimii taas hyvin kisailuissa ja vaikkapa läksynkuulusteluissa. 9 Lopuksi Nyt alkuvuodesta 2015 Salon kaupungissa työskennellään, jotta kaikkiin kaupungin kouluihin saadaan rakennetuksi langaton verkko. Näin voidaankin sanoa, että hankkeesta, ja sen myötä esiin nousseessa keskustelusta, on poikinut vallitsevaa TVT-kulttuuria muuttavia käytäntöjä. Hanke on luonut myös monenlaisia yhteistyökuvioita niin opettajien keskelle kuin kouluasterajojen ylikin. Ympäröivien kuntien ratkaisuihin on myös tutustuttu ja saatu monenmoista oppia. Tärkeimpänä kuitenkin voidaan pitää innostusta, jota on pystytty luomaan monimuotoisen aineen, TVT:n, ympärille. BYOD juttu toimi alakoulun kuudennella luokalla mainiosti. Oppilaat jakoivat kokemuksia ja kaveritkin ilman laitteita pääsivät mukaan työskentelyyn. Verkko toimi hyvin ja yksinkertaisesti. Kuudesluokkalaiset osasivat pääasiassa itse liittyä langattomaan verkkoon, mutta sai opettajakin tutustua kaikkien käyttöjärjestelmien asetuksiin.\n11 10 Ja vielä muutama App... Book Creator Book Creator on nimensä mukaisesti kirjan tekemiseen tarkoitettu erittäin helppokäyttöinen ohjelma. Kirjaan pystyy liittämään tekstiä, kuvia, videoita, ääntä, linkkejä ja omia piirroksia tai kirjoituksia. Ohjelmaa on helppo käyttää digitaalisena vihkona, johon voi esimerkiksi fysiikan tunnilla tehdä työselostuksen, jossa on myös video tehdystä kokeesta. Tehdyn kirjan voi lukea normaalilta tietokoneelta tai älylaitteelta pdf-muodossa, jolloin videot ja äänitiedostot eivät toimi. Videot ja äänitiedostot saa myös säilytettyä, jos kirjasta tekee tavallisen videotiedoston. Suurin osa älylaiteista pystyy toistamaan videotiedostot. Lähitulevaisuudessa tietokoneet varmasti alkavat ymmärtämään myös kirjan tekemiä epub-tiedostoja, jolloin kirjan saa tietokoneelle samassa muodossa kuin se on Book Creator -ohjelmassa. Morfo 3D Face Booth Ohjelma jonka avulla voit tehdä eläimen tai ihmisen kasvoista puhuvan ja liikkuvan videon. Voit tallentaa itse puheen, muokata äänen korkeutta ja nopeutta. Ilmaisversiolla et voi tallentaa videoita. Maksullisen version avulla pystyt tallentamaan ja liittämään videon esimerkiksi Key Note-esitykseen. Soveltuu hyvin esimerkiksi eläinaiheisiin esitelmiin tai historiaan. Showbie Oppimisalusta jossa opettaja voi antaa ohjeita, lähettää linkkejä jne. Oppilaat voivat palauttaa tehtävänsä ohjelman kautta. Opettaja rekisteröityy ja luo ryhmälle oman sivuston. Oppilaat palauttavat työnsä luotuun kansioon. Ryhmään liitytään salasanan avulla, jonka opettaja saa luodessaan ryhmän. Oppilaat rekisteröityvät keksimänsä käyttäjänimen ja salasanan avulla, sähköpostiosoitetta ei tarvita. Toimii hyvin ainakin KeyNoten-esitysten palauttamisessa. Popplet Käsitekarttojen tekemiseen soveltuva ilmainen ohjelma. Kahoot (www.getkahoot.com) Internet-sivusto jonka avulla voit tehdä tietokilpailuja tai läksynkuulusteluja. Testit teet itse laatimalla kysymykset, joiden vastausvaihtoehtoja voi olla neljä. Vaihtoehdoista useampi tai yksi voi olla oikea. Kysymyksiin voi liittää kuvia. Oppilaat voivat osallistua myös omalla laitteella, ei vaadi oppilaiden oman tilin luomista. Evernote Kätevä maksuton (saatavilla myös maksullisia ammattiversioita) työväline erilaisten asioiden ja kokonaisuuksien muistiinpanoihin ja tiedon hallintaan. Muistiinpanot on helppo muuttaa esityskelpoisiksi. Aineistoksi voi liittää esimerkiksi tekstiä, kuvia ja tiedostoja. Aineistosta on mahdollista tehdä sisältöön liittyviä hakuja, joiden avulla löytää nopeasti tarvitsemansa. Puffin Web Browser Nettiselain, joka osaa pyörittää Javaa. Monet opetuspelit ja kirjanvalmistajien nettisivut käyttävät Javaa, jolloin tämän selaimen kanssa niiden käyttö onnistuu, vaikka ipadin omalla Safari-selaimella ei onnistuisikaan. Ilmaisversio toimii vain tietyllä aikavälillä päivässä. Dragonbox Algebra 12+ Yhtälönratkaisupeli, jossa oppilas ei edes tiedä ratkaisevansa yhtälöitä. Normaalia kalliimmasta hinnastaan huolimatta todella suositeltava sovellus. icircuit Sähköfysiikkaan sopiva sovellus, jossa voi testata minkä tahansa kytkennän toimivuutta, tutkia sähkön kulkureittejä ja mitata kaikki tarpeelliset asiat ennen kuin kokeilee asiaa käytännössä. Ominaisuudet riittävät myös ammattilaisille. Kiehtovat alkuaineet + Kiehtovat alkuaineet toiminnassa Elävä jaksollinen järjestelmä. Mitä tahansa alkuainetta voi pyöritellä, katsoa lisätietoa ja katsoa alkuaineella tehtyä koetta videona. Herättää jaksollisen järjestelmän eloon. Tangram Kivaa tekemistä tunneille ennen kesälomaa. MathRings Oivia päässälaskuharjoituksia.\n12 Numbler on kuin Scrabble, mutta numeroilla. Algebra touch Matematiikan laskutoimituksten harjoittelua (myös yhtälöitä) ShowMe on kuin digitaalinen valkotaulu, jolla opettamansa asiat voi tallentaa videoksi ShowMe:n omille palvelimille. Opettaja voi jakaa tekemänsä videot joko ShowMe:n kautta (jos oppilaatkin kirjautuvat palveluun) tai lähettää linkin oppilaille. Maksuttomassa versiossa on rajoituksia esimerkiksi videoiden määrän suhteen, maksullinen versio maksaa noin 50 /vuosi. Musiikki-appsit Rhythm cat: Nuottien aika-arvojen harjoittelua ja rytmien soittamista mukavien taustojen kanssa. NoteWorks: Nuottien nimien harjoittelua pelin muodossa. GarageBand: Oma pieni musiikkistudio, joka sisältää digitaalisten soittimien kirjaston. Voit soittaa eri soittimia, nauhoittaa ja muokata. Oman tuotoksen voi helposti siirtää esim. imovieen. ireal Pro: Sointulappuja ja taustoja, joita voi käyttää luokassa soittamisen harjoittelussa. MSOLearn: Sinfoniaorkesterin esittelyä. Music Machine: Todella yksinkertainen looppi-ohjelma, jolla voit tehdä omaa musiikkia. Dust Buster: Peli, jossa oppii nuottien ja pianon koskettimien nimiä itse soittamalla. Kivat taustat. PianoMaestro: Opi pelin muodossa lukemaan nuotteja, rytmejä ja soittamaan pianoa. Wild Chords: Peli, jossa harjoitellaan soittamaan kitarasointuja ja lukemaan tabulatuuria. GuitarBots: Peli, jossa harjoitellaan soittamaan kitaralla melodioita ja sointuja. Beat Time, Jam Player, Anytune: Saat vaihdettua kappaleen nopeutta, sävellajia jne. MuseScore: Nuotinkirjoitusohjelma. Mubik: Musiikillinen pulmapeli. "Soita" kappale ja tunnista se. Erilaisia tyylilajeja. MonsterMusic: Laita hirviöt laulamaan ja opi samalla alkeita omasta kappaleen tekemisestä.\n13 Tsemppiä - vain rohkeasti kokeilemalla pääsee eteenpäin!


Polaris Sportsman 500 4x4 500 cm³ 2002 - Pieksämäki - Mönkijä - Nettimoto\nPerus 4wd Polaris ehjällä ja siistillä ulkoisella olemuksella. Tekniikka toimii ja juuri vaihdettu kaikki öljyt jne. Mittarilukema 818 h. Tiedossa olevaa vikaa, nopeusmittari ei toimi. Tuntimittari kuitenkin toimii. Koneessa vinssi ja vetokoukku . Ei vaihtoa. Rahoituksella tai ilman. Jopa 0% korkoa tarjolla. Katso > komek.fi > rahoitus\nMoottori 500 cm3, 4-tahti Mittarilukema 818 h\nPerus 4wd Polaris ehjällä ja siistillä ulkoisella olemuksella. Tekniikka toimii ja juuri vaihdettu kaikki öljyt jne.\nMittarilukema 818 h.\nTiedossa olevaa vikaa, nopeusmittari ei toimi. Tuntimittari kuitenkin toimii.\nKoneessa vinssi ja vetokoukku .\nRahoituksella tai ilman. Jopa 0% korkoa tarjolla.\nKatso > komek.fi > rahoitus Piilota »\nNettimoto ID 2331610


Pieru on iloinen asia - arvostelussa Shiftlings\n10.04.2015 klo 13:59\nKaksinpeliin ja aromikkaaseen jippoon nojaava söpö pulmapeli ei taannu yhden tempun ihmeeksi, vaikka näennäinen yksinkertaisuus voisi muuta viestiä.\nPulmapelien mielekkyys ja elinkaari määrittyvät useimmiten yksinkertaisuuden ehdoilla. Yleensä tämä kultainen sääntö sisällyttää esimerkiksi fysiikan lainalaisuuksiin villin kortin tai jonkin näennäisen pienimuotoisen pelimekaanisen jipon, joka kääntää päällisin puolin simppelin ja suoraviivaisen etenemisen sarjaksi aivosoluja kiusoittelevia esteratoja.\nVastikään haudan levosta riuhdotun Sierran julkaisema Shiftlings lukeutuu juuri tähän kategoriaan. Pelissä ohjastetaan kahta happikaapelilla toisiinsa erottamattomasti kytkettyä ulkoavaruuden insinööriä, joista vähemmän välkky nauttii pelin alussa pullollisen universumin hapokkainta kolaa. Sihijuoma aiheuttaa kuplapäälle niin julmetun ankaria ilmavaivoja, että suolikaasun vapautus pullistaa pikkuveijarin avaruuspuvun jättimäisen pallon mittoihin.\nPeräluukkusinfonia osuu huonoon saumaan, sillä kaksikko on tietämättään ottamassa osaa universumin suosituimpaan tv-ohjelmaan. Siinä on tarkoitus selvittää viidelle planeetalle sijoittuva ja 50 kimurantista tasosta koostuva pulmakenttien kirjo ja selvitä urakasta suolia myöten ehjänä. Eipä auta kuin kääriä hihat ylös ja aloittaa savotta pierusta pulleana.\nShiftlings repii reilun kattauksen nokkelaa pulmanratkontaa yksinkertaisesta pelimekaniikasta, jossa peräpurkauma vaihtaa kantajaa napinpainalluksella. Pieruton pelihahmo mahtuu pienemmistä raoista ja voi esimerkiksi käyttää kytkimiä, kun taas pieruntäyteinen avaruuspuku on raskaampi ja sopii vaikkapa hyppyalustaksi korkeampien kohteiden tavoittamiseksi. Hahmojen välillä venkoileva happikaapeli tuo myös oman pikantin lisänsä pulmanratkontaan, sillä kaksikko ei pääse kovin kauas toisistaan.\nUusia pulmalajikkeita esitellään sopivan verkkaisella tahdilla, mutta leijonanosa Shiftlingsin parissa puuhastelusta keskittyy hahmokaksikon ja suolikaasun haltijan välillä vaihteluun kunkin esteen edellyttämänä. Vaikka valtaosa pulmista talttuu kiireettä, mukana on myös kourallinen reaktiokykyä koettelevia osioita, joista ei aina selviä turhautumatta. Onneksi lähin välitallennuspiste on useimmiten lähellä pullonkaulaa.\nVaikka Shiftlingsiä voi pelata yksin, peli on ilmiselvästi suunniteltu kimppakivaksi. Yksikseen nakutteleva joutuu vaihtelemaan hahmojen välillä tauotta, ja luvassa on pahimmillaan ikävystyttävän hidastempoinen kokemus.\nSen sijaan kaksinpelinä Shiftlings on erinomaista hupia sekä verkossa että samalla sohvalla nautittuna. Ikävä kyllä pelikaverikaan ei auta siinä asiassa, että Shiftlingsin tauoton huumorikylväminen on melkoista hakuammuntaa ja alati taustalla molottava tv-juontaja on osapuilleen yhtä hauska kuin musta surma plus ydinsota.\nVaikka kyseessä ei toki olekaan mikään ikiaikainen klassikko, Shiftlings on valloittavan söötti pieni suuri pulmapeli, joka myös soveltuu koko perheen huviksi. Etenkin moninpeliä painottava suunnittelu on virkistävä tuulahdus pulmapelien lajityypin muutoin perin yksilösuorituskeskeisessä maailmassa.\nJason Ward Kouluarvosana: 7½ Peliaiheiset jutut tarjoaa Pelaaja-lehti. Lue lisää ja tilaa lehti osoitteessa www.pelaajalehti.com.\nJulkaisija/kehittäjä: Sierra / Rocket Pocket Games


Keskikokoinen vierasolio (kaoottinen, sfäärinulkoinen)\n8n8+8 (44 kp)\nKynnet +10 lähitaistelu (1n3+2 plus epävakaa keho)\n2 kynnet +10 lähitaistelu (1n3+2 plus epävakaa keho)\nPimeänäkö 60 j, immuunius kriittisille osumille ja muutannalle, loitsunsieto 15\nSitk +7, Ref +7, Tahto +6\nVma 14, Ket 13, Ruk 13, Äly 10, Vii 10, Kar 10\nAkrobatia +14, Eränkäynti +0 (jälkiä seurattaessa +2), Etsintä +11, Havainnointi +11, Kahlekuninkuus +12, Kiipeily +13, Köydenkäyttö +1 (toista sidottaessa +3), Kuuntelu +11, Loikkaus +9, Piiloutuminen +12\nLiikkuvuus, Nopea aloite, Väistely\nHengenlaadultaan kaoottis-neutraali sfääri\nTämä kaaospedoksi kutsuttu kauhea olento muuttaa alati muotoaan. Sen ulottuvuusmitat vaihtelevat, mutta se painaa aina noin 200 naulaa.\nKaaospedot eivät puhu.\nKaaospedon ulkomuoto on pelottava milloin milläkin tavalla – sen ruumiista voi törröttää esimerkiksi kynsiä, torahampaita, saksia, lonkeroita tai piikkejä – mutta sen hyökkäykset eivät koskaan tuota kovin paljon vaurioita. Vaikka sen muoto olisi mikä hyvänsä, se voi muuntuvaisuutensa takia keskittyä enintään kahteen hyökkäykseen kierroksessa.\nKaaospedon kynnet, kuten myös muut sen mahdollisesti käyttelemät aseet, katsotaan hengenlaadultaan kaoottisiksi, kun selvitetään niiden kykyä sivuuttaa vauriovähennys.\nEpävakaa keho (Yl)\nKaaospedon isku voi käynnistää elollisessa olennossa hirvittävän muutoksen. Olennon on onnistuttava Sitkeys-laistossa (VA 15) tai se muuttuu löyhäksi ja huokoiseksi massaksi. Ellei uhri saa vaikutusta kuriin (ks. alla), sen ruumis alkaa muuttaa jatkuvasti muotoaan arvaamattomin tavoin. Laiston vaikeusaste on Ruumiinkunto-pohjainen.\nVaikutuksen alainen olento ei pysty pitelemään eikä käyttämään mitään esineitä. Vaatteet, haarniskat, kilvet, sormukset ja kypärät muuttuvat hyödyttömiksi. Suurikokoiset varusteet – haarniskat, reput ja jopa paidat – ovat lähinnä tiellä, joten uhrin Ketteryys-arvo laskee niiden vaikutuksesta 4:llä. Jalkojen pehmeneminen ja vääristyminen saa aikaan sen, että uhrin nopeus laskee joko 10 jalkaan tai neljäsosaan normaalista, kumpi vain on vähemmän. Uhrin hermonpäitä raatelee niin kauhea tuska, ettei se pysty toimimaan järkevästi. Se ei voi langettaa loitsuja eikä käyttää taikaesineitä, ja se hyökkää kuin sokaistunut (sakkoa –4 hyökkäysheittoihin, 50 %:n ohihyökkäysmahdollisuus jo ennen hyökkäysheittoa) eikä osaa erottaa liittolaisia vihollisista.\nJokainen kierros, jonka uhri viettää vaikutuksen alaisena, riistää sen Viisaudesta 1 pisteen. Jos Viisaus-arvo hupenee 0:aan, uhri muuttuu kaaospedoksi.\nUhri voi yrittää vakauttaa muotonsa suorittamalla perustoimintona Karisma-testin (vaikeusaste on aina 15, vaikka kaaospedolla olisi ilmoitetusta poikkeavat kykyarvot tai kestonoppamäärä). Jos testi onnistuu, olento palaa normaaliin tilaansa 1 minuutiksi. Jos testi epäonnistuu, uhri voi yrittää uudelleen joka kierroksella, kunnes se onnistuu.\nEpävakaa keho ei ole tauti eikä kirous, joten siitä on vaikea päästä eroon. Hahmonvaihto- tai kivinahka-loitsu ei paranna uhria mutta vakauttaa sen ruumiin loitsun kestoajaksi. Kunnonpalautus-, terveytys- tai väkevä kunnonpalautus -loitsu parantaa uhrin pysyvästi (riistettyjen Viisaus-pisteiden palauttaminen vaatii kuitenkin erillisen kunnonpalautuksen).\nImmuunius muutannalle (Po)\nMikään kuolevaisten taikuus ei voi muuttaa kaaospedon ruumista pysyvästi. Esimerkiksi muodonmuutos-loitsut ja kivetys kyllä tehoavat siihen, mutta se palaa muuntuvaiseen normaalimuotoonsa heti seuraavan vuoronsa alussa vapaatoimintona.


Kaffeine+Totem onkelma - Fedora - Suomi24 Keskustelut\nVaihdoin tässä juuri Ubuntusta Fedora 6. Tämä toimii todella nopeasti ja vakaasti tosin kuin Ubuntu. Ongelma olisi seuraavanlainen:\nAina kun avaan *.wmv tiedoston tai real media tiedoston Kaffeine-xinellä niin tulee esim:\nOngelma ladattaessa kirjastoa tai purkajaa.wmvdmod.dll\nÄäni kuuluu, mutta ei tule kuvaa.\nKodekit asennettu /usr/lib/codecs ja /usr/lib/win32\nMplayerillä toimii hyvin.\nEi oikein tämän takia viitsisi vaihtaa takaisin Ubuntuun.\nViimeisin xine on peräisin extrasta, ja se ei näytä wmv:tä. lataa "xine-lib-extras-nonfree" livnan repositorystä. Jollei livnaa ole vielä lisätty reposotoryluettelosi, katso livnalta miten tämä tehdään, ja kun lisäys on tehty, anna roottina komento komentokehoiteikkunassa:


Suomen kirjallisuusvienti tuottaa yhä enemmän – nousussa USA ja Britannia | Suomenmaa\nSuomalainen kirjallisuus menee aiempaa paremmin kaupaksi maailmalla. Kuvituskuva.\nKirjallisuus Suomen kirjallisuusviennin arvo on noussut huomattavasti verrattuna vuoteen 2011, ilmenee Kirjallisuuden vientikeskus Filin tilaamasta selvityksestä.\nVuonna 2018 kirjallisuusviennin bruttotulot olivat selvityksen mukaan noin 3,1 miljoonaa euroa, kun ne vuonna 2011 olivat noin 1,3 miljoonaa.\nTämä ei kuitenkaan Filin mukaan kerro koko totuutta, koska moni ulkomailla hyvin menestyvää suomalaiskirjailijaa, kuten Sofi Oksasta ja Rosa Liksomia edustaa ulkomainen agentuuri, joiden luvut eivät näy kotimaisessa selvityksessä. Myöskään suuri osa tiedekirjallisuudesta ei ollut mukana.\nErityisesti tietokirjallisuuden vienti on ollut tulojen perusteella nousussa. Vientimaista on kasvanut Britannian ja Yhdysvaltojen merkitys.\nMarkkina-arvon kehittymistä kuvaavat luvut kerättiin suomalaisilta kustantajilta ja agenteilta.\nFilin mukaan selvitys oli alalla ensimmäinen laatuaan. Selvityksen toteutti konsulttiyritys Media Clever.


Valuuttasota käy kuumana – ”Valtiot elvyttävät varastamalla toisiltaan” - Suomenkuvalehti.fi\nValuuttasota käy kuumana – ”Valtiot elvyttävät varastamalla toisiltaan”\nLopulta maailmantalouden järjestys murtuu, väittää amerikkalainen sijoittaja.\nUlkomaat 25.6.2015 07:30\nEnemmän kuin kourallinen dollareita. © Antti Aimo-Koivisto / Lehtikuva\nDollareiden painaminen tarkoittaa korkeampaa inflaatiota Kiinassa, kalliimpaa ruokaa Egyptissä ja pörssikuplia Brasiliassa.\nTämä niin sanottu valuuttasota on seurausta riittämättömästä kansainvälisestä kasvusta ja liiallisesta velasta, James Rickards sanoo Suomen Kuvalehdelle.\nRickards on salkunhoitaja, lakimies ja taloustieteilijä. Hänen johtamansa rahaston asiakkaita ovat valtiot ja institutionaaliset sijoittajat, ja hän on toiminut esimerkiksi Citibankissa ja Long-Term Capital Managementissa.\nRickards toimii pääomamarkkinoita koskevana neuvonantajana Yhdysvaltain tiedustelupalvelulle ja puolustusministeriölle ja kirjoittaa kolumnia Financial Timesiin, New York Timesiin ja Washington Postiin.\nValuuttasodan suurvallat ovat Yhdysvallat, Kiina ja Euroopan unioni. Sen perimmäinen syy on Kiinan aliarvostettu juan ja läntisten talouksien pyrkimys vahvistaa kilpailukykyään omaa valuuttakurssia heikentämällä.\nKansainvälinen valuuttarahasto, valuuttakriisi


Tämän vuoksi korealaiset aurinkosuojat ovat parhaita | Ostolakossa-blogi Virve Vee\nOlen jo pitkään hehkuttanut aasialaisten aurinkosuojatuotteiden ylivertaisuutta, sillä niiden koostumukset on optimoitu ihon kannalta mahdollisimman miellyttäviksi. Ne asettuvat iholle hyvin, tuntuvat ohuilta sekä näyttävät huomaamattomilta. Esimerkiksi tavalliset korealaiset kosteusvoiteet eivät itsessään sisällä yleensä aurinkosuojaa, vaan ideana on, että samaa voidetta voi käyttää aamuin illoin ja päivällä sen päällä käytetään erillistä aurinkosuojatuotetta, suojakertoimellista meikinpohjustajaa tai meikkivoidetta, joka tuo iholle suojan.\nOpin kuitenkin vähän aikaa sitten itsekin jotain aivan uutta ja maailmani mullistavaa, mikä sai minut vannomaan korealaisten aurinkosuojatuotteiden nimeen entistä enemmän.\nAuringon UV-säteilyltä suojautumisessa puhutaan suojautumisesta UVA- ja UVB-säteilyiltä. Molemmilta säteilyiltä on tärkeää suojautua ensisijaisesti nimenomaan syövän ehkäisemiseksi, mutta UVB-säteily on se, joka polttaa ihoa ja aurinkosuojatuotteiden yhteydessä esitetty SPF-luku kertoo, kuinka korkean suojan tuote tuo polttavaa UVB-säteilyä vastaan.\nIhon hyvinvoinnin kannalta on kuitenkin myös erittäin tärkeää suojautua UVA-säteilyltä. Tämä säteily ei polta ihoa, mutta läpäisee myös ikkunalasin ja aiheuttaa nimenomaan ihon ennenaikaista ikääntymistä. Se tunkeutuu ihon syvimpiin kerroksiin ja jopa 80% ikääntymisen merkeistä (kuulemma keskimäärin 75%) on nimenomaan UV-säteilyn aikaansaamia, joten UVA-säteilyltä on hyvin tärkeää suojautua, mikäli haluaa huolehtia ihonsa nuorekkuudesta. Kärjistetysti voisi sanoa, että iholle on ihan turhaa sivellä kalliita voiteita pelastuksen toivossa, sillä suurimman osan ihon ikääntymisestä määrittää nimenomaan auringon UVA-säteilyn saanti.\nTavallisesti näitä ikääntymisen merkkejä ei näe nuorella iholla, mutta erityisesti neljänkympin paikkeilla ne alkavat näkyä ja esimerkiksi työkseen autoa vuosikymmeniä ajavien iholla on tutkitusti havaittu, kuinka ikkunalasin puoleinen osa kasvoja näyttää ikääntyneemmältä. Hoenkin aina, että paras anti-age-tuote ei ole kallis ryppyrasva vaan aurinkosuoja.\nEn tiedä, olenko nukkunut koulussa ohi joidenkin luentojen, sillä minun päähäni oli iskostunut ajatus, että EU:ssa tuotteen UVA-suojan tulisi olla vähintään kolmannes tuotteen kyljessä ilmoitetusta UVB-suojasta. Olen tuudittautunut tähän minusta varsin yleisesti toitotettuun uskoon, sillä jopa Teknokemian sivuilla kerrotaan, että EU:ssa UVA-suojan on oltava vähintään kolmannes UVB-suojasta.\nVähän aikaa sitten minulle kävi kuitenkin ilmi, että asia ei olekaan näin. Tosiasiassa UVA-suojan on suositeltavaa olla kolmannes ilmoitetusta UVB-suojasta. Jos Teknokemiankin sivuja katsoo tarkemmin, lukee sielläkin oikeasti, että EU-komissio on antanut aurinkosuojatuotteista suosituksen ja tuo yksi suosituksen pääkohdista on tämä. Suositus ei kuitenkaan ole määräys tai laki.\nJos tuote on kuitenkin valmistettu tuon suosituksen mukaisesti, voidaan suositellun UVA-suojan toteutuminen se merkitä tuotteeseen ympyrällä, jonka sisällä lukee UVA. Tämä koskee kuitenkin vain ja ainoastaan varsinaisia aurinkosuojatuotteita, eli käytännössä EU:n lainsäädännön mukaan ei voi koskaan tietää, kuinka tehokas suoja UVA-säteilyä vastaan tavallisessa suojakertoimellisessa kosteusvoiteessa tai meikkipohjatuotteessa on. Kun tuotteessa lukee, että siinä on broad spectrum -suoja tarkoittaa se, että se tuo suojaa sekä UVA- että UVB-säteilyltä, mutta kuluttaja ei voi tietää, kuinka tehokkaasti se suojaa UVA-säteilyltä.\nLuojan kiitos on kuitenkin olemassa korealainen kosmetiikka, joka tulee maasta, jossa auringon UV-säteilyn vaikutus ihon ennenaikaiseen ikääntymiseen ymmärretään eikä pääasiassa ole vain ihon palamisen ehkäisy. Etelä-Koreassa aurinkosuoja-aineiden kehittelyyn ja tutkimukseen satsataan, sillä korealaiset kuluttajat ovat tunnollisia suojaamaan ihonsa.\nKorealaisissa kosmetiikkatuotteissa merkitään muidenkin kuin vain aurinkosuojatuotteiden yhteydessä lähes poikkeuksetta paitsi tuotteen UVB-suoja, mutta myös sen antama UVA-suoja. Korealaisessa kosmetiikassa UVA-suojan luokka ilmoitetaan PA-merkinnällä, joka ilmaistaan käyttämällä merkkiä +. Suojan tehokkuus voi olla yhden plussan luokkaa, eli kevyt, kahden plussan luokkaa, eli hieman parempi, kolmen plussan luokkaa, eli jo varsin hyvä tai neljän plussan luokkaa, jolloin se on saanut korkeimman mahdollisen merkinnän.\nPA-arvo mitataan arvioimalla, kuinka UVA-säteily saa ihon ruskettumaan ja pysymään ruskettuneena (Persistent Pigment Darkening eli PPD). Luvulla mitataan, kuinka kauan aikaa menee, että suojattu iho alkaa päivettyä ja sitä verrataan suojaamattomaan ihooon.\nPA+ tarkoittaa PPD 2-4\nPA++ tarkoittaa PPD 4-8\nPA+++ tarkoittaa PPD 8-16\nPPA++++ tarkoittaa PPD16+\nEsimerkiksi PPD 10 tarkoittaa, että iholla kestää 10 kertaa kauemmin alkaa päivettyä suojaamattomaan ihoon verattuna. Tämä mittaustapakin siis jo kertoo myös siitä, että ruskettumista ei koeta hyvänä ja kaunistavana asiana.\nRusketus voi näyttää kauniilta, mutta käytännössä se tarkoittaa, että iho yrittää ruskettumalla tehdä parhaansa suojautuakseen auringon haitallisilta vaikutuksilta. Ruskettuessa iholla olevat, melaniini-pigmenttiä tuottavat melanosyytit alkavat tuottaa tehokkaammin melaniinia, joka kulkeutuu soluhaarakkeiden avulla niiden viereisille ihosoluille ja asettuu niille suojaamaan solun tumaa UV-säteilyn aikaansaamilta vaurioilta.\nIhan aukotonta PA-merkinnän käyttö ei kuitenkaan toki ole. Paula’s Choisen sivuilla nostetaan esiin, ettei kaikkien iho ei kuitenkaan tummu samalla tavalla auringon vaikutuksesta varsinkaan UVA-säteilylle altistettuna. Kun PA-luokitusta siis testaan, tekee testauksesta haastavaa se, ettei kaikkien iho tummu samalla tavalla UVA-säteilystä. Toisten ihosta tulee tummempi ja joidenkin iho ruskettuu hitaammin. PA-merkinnän perusteella ei myöskään voi tietää, kuinka kauan sen tuoma suoja pysyy yllä käytännössä ei ihmisillä.\nItse koen, että PA-merkintä auttaa minua tuotteiden valinnassa. Mietin kuitenkin pitkään uskallanko postata tästä aiheesta, sillä meidän markkinoillamme aurinkosuojista puhuttaessa vedetään helposti mutkat suoriksi ja kysytään, estääkö aurinkosuojan käyttö ruskettumasta ja jos estää, ei sitä haluta käyttää – siitäkin huolimatta, että tuotteita käytetään vain harvoin niin paljon, että niiden tuoma aurinkosuoja oikeasti toteutuisi täysin.\nAasialaisista PA-merkinnöistä puhuttaessa käy hyvin selväksi se, että UVA-suojaa mitataan nimenomaan tarkkailemalla ihon suojautumisreaktiota eli rusketuksen muodostumista. Meitä se säikäyttää, sillä jostain syystä moni kokee rusketuksen hyvänä asiana. Aasiassa se puolestaan ajatellaan huonona ja ymmärretään, että ruskettumisessa on kyse siitä, että iho reagoi yrittämällä suojautua sitä vaurioittavaa tekijää vastaan ja tämän vuoksi iho tulee helpommin suojatuksi vaurioilta. (Toki vaalean ihon ihannointiin liittyy lisäksi myös kulttuuriin yhdistettäviä tekijöitä.)\nJää kuitenkin jokaisen itsensä määriteltäväksi, onko välitön ja hetkellinen rusketus tärkeämpää kuin ihon rypistyminen myöhemmin. Molemmat niistä ovat pelkkiä esteettisiä asioita, mutta on silti aina ennen kaikkea syytä muistaa, ettei auringolta suojautuessa ole kyse vain kosmeettisista asioista vaan terveydellisistä asioista. Syöpähän on vain tilastollinen luku ja on helppoa ajatella, että sen saa joku muu, mutta itse ainakin pitäisi nykytilastoilla suoranaisena ihmeenä, jos eläisin vanhaksi ilman, että sairastan mitään syöpää. Ihosyöpä johtuu lähes aina auringon UV-säteilystä ja jopa 95% niistä voitaisiin ehkäistä suojaamalla iho.\nJos myös ylipäätään koen vaivan arvoisena hoitaa ihoani ylläpitääkseni sen nuorekkuutta ja hyvinvointia, tulisi prioriteettina ilman muuta olla sen suojaaminen auringolta, joka vastaa ainakin 75% ihon ikääntymisen merkeistä.\nTämä aurinkosuojamerkintä on tosiaan jälleen yksi syy, miksi korealainen kosmetiikka saa minulta ylistystä. Paitsi että lähes kaikissa meikkipohjatuotteissa ilmoitetaan niiden UVA-suoja, satsataan niissä myös korkeaan UVB-suojaan (tyypillisesti 30-50), mikä on sekin tärkeää. Erityisesti matala aurinkosuoja meikkituotteessa on usein yhtä tyhjän kanssa, sillä tuotetta ei tavallisesti todellakaan tule levittäneeksi kasvoille niin paljon kuin sitä tulisi käyttää, jotta niissä esitetty aurinkosuoja oikeasti toteutuisi.\nJos minulta siis kysytään, ovat korealaiset aurinkosuojatuotteet ehdottomia ykkösiä ja kiinnitän itse kovasti huomiota paitsi niiden SPF-merkintöihin, mutta myös PA-merkintöihin.\n*Korealaisia aurinkosuojatuotteita löytyy myynnistä Elevenin verkkokaupasta täältä.\nOnko PA-merkintä ollut teille tuttu juttu?\nKategoriat Ihonhoito, Kosmetiikka Avainsanat aasialainen kosmetiikka, aurinkovoide, ihonhoito, K-Beauty, kauneus Artikkelien selaus\n33 kommenttia artikkeliin ”Tämän vuoksi korealaiset aurinkosuojat ovat parhaita”\n14.2.2019 klo 20:54\nKiitos! Tämä oli tarpeellista tietoa näin kevätauringon näyttäytyessä. Ja kun 40+ ikää, voin sanoa aivan omasta kokemuksesta; ei tällaista pohtinut nuorena. Valitettavasti. Nyt siis kaikki mahdolliset voiteet, seerumit ym apuna. Etsinnöissä hyvä aurinkosuoja mikä sopii kevyen meikin alle.\n14.2.2019 klo 20:59\nMinulta lähtee ääni The Body Shopin aurinkosuojalle, joka on myös Aasiassa suosittu ja jossa on SPF50 sekä PA++++ -suoja! 🙂\n14.2.2019 klo 21:27\nKiitos vinkistä! Tämä siis kokeiluun.\n17.2.2019 klo 12:23\nTämän minäkin hankin viime keväänä 🙂 . Mitenkä se muuten menikään näiden aurinkosuojien kanssa? Katoaako siitä tehot kuinka nopeasti?\n17.2.2019 klo 14:22\nAurinkosuoja-aineiden teho voi olla vuodessa heikentynyt, vaikka sitä ei tuotekoostumuksesta itse aistinvaraisesti havaitsisikaan. 🙂\n14.2.2019 klo 21:10\nIso käsi tälle postaukselle just nyt kun kevätaurinko heijastuu hangista! Kiitos Virve! (Multa muuten löytyy kaapista juurikin tuo Klairs’in aurinkosuoja, olen tykännyt siitä kovin. Kun loppuu, on siis seuraavakin aurinkovoide korealainen. )\n17.2.2019 klo 14:23\nTuo Klairsin tuote on tosiaan loistava! Itse tosin taidan kesäksi haluta SPF 50 -tuotteen ja sellaisen, jossa on korkeampi PA. 🙂\n14.2.2019 klo 22:15\nJes! Huippu infoa jälleen!\n17.2.2019 klo 14:26\n14.2.2019 klo 22:39\nIlmeisesti tuo PA +++ systeemi on käytössä Aasiassa laajasti, sillä japanilaisissakin tuotteissa sen näkee.\nOlen ihastunut useisiin korealaisiin UV-suojiin, mutta viime vuonna löysin La Roche Posayn uutuuden kasvoille ja.. kyllä on ihana koostumus!! Toivoa siis on länsituotteillakin 🙂\nEn tiedä, rajoittaako jokin kansainvälinen patentointi muuten korealais- tai japanilaistuotteiden suorempaa kopiointia ja jäljentämistä, vai onko kyse siitä, että EU:n ja USA:n lainsäädäntö edellyttää pitkiä byrokraattisia kuvioita ennen uusien innovaatioiden hyväksyttämistä kosmismarkkinoille.\n14.2.2019 klo 22:46\nJoo, on yleinen käytäntö Aasiassa. 🙂\nVarsinkin USA:ssa on todella tiukkaa sen suhteen, mitä ainesosia lasketaan aurinkosuoja-aineiksi ja uusien rekisteröinti on ilmeisesti hyvin tuskainen ja vaikea prosessi. 🙂\n15.2.2019 klo 00:08\nTämä kysymykseni ei liity aiheeseen, mutta toivottavasti ehtisit auttaa. Olen blogisi kautta innostunut The Ordinaryn tuotteista ja tilaillut niitä eleveniltä jo melkoisen läjän 🙂\nOlen 30+, ihoni on rasvoittuva ja ”paksu”, eikä tunnu reagoivan huonolla tavalla voimakkaastikaan kuoriviin tuotteisiin. Nyt käyttöön on vakiintunut aamuisin BHA, jonka annan vaikuttaa yksin noin 20min. Tämän jälkeen lisään vielä hyaluronihapposeerumin ja natural moisturizing factors -kasvovoiteen, välissä käytän myös kosteuttavaa suihketta (Holika Holika). Tuo BHA:n päivittäinen käyttö tuntuu olevan iholleni aivan välttämätöntä, muuten erityisesti t-alueelle alkaa muodostua tukkeumia.\nIltaisin olen nyt käyttänyt parin viikon ajan c-vitamiinivoidetta (lisään sekaan hiukan hyaluronihapposeerumia), jolla on ollut todella positiivisia vaikutuksia. Nyt haluaisin ottaa iltakäyttöön mukaan myös retinoliseerumin, mutta en onnistu löytämään mistään tietoa onko tämä yhdistelmä OK vai ei ja missä järjestyksessä tuotteet tulisi levittää? Tuotteet, jotka olen hankkinut ovat Retinol 1% in Squalane ja Vitamin C suspension 23% + HA. Retinolia olen käyttänyt tähänkin saakka päivittäin muiden tuotteiden muodossa, joten ihoni on siihen jo tottunut.\nEntä jos näiden kaikkien yllämainittujen lisäksi haluan käyttää Buffet-seerumia, mihin väliin se parhaiten sopisi?\nKiitos jo etukäteen jos ehdit vastata! Näiden The Ordinaryn tuotteiden löytäminen on ollut aivan lottovoitto, en olisi ikinä uskonut että ihoni voi näyttää näin hyvältä. Kipeät, ihonalaiset paukamat ovat nyt muisto vain ja iho on selvästi kirkkaampi ja puhtaampi.\n15.2.2019 klo 09:12\nHuh, nyt on jo paljon aktiiviaineita yhdisteltävänä! 🙂 Minusta kannattaa mielummin pysähtyä kysymään ensin sitä, mitä ihonhoidolta haluaa ja millaista tulosta tuotteillaan tavoittelee, sillä enemmän ei suinkaan ole parempi ja moni vain innostuu lisäämään toistensa rinnalle erilaisia The Ordinary -tuotteita tuotteiden lupaavalta kuulostavien ominaisuuksien vuoksi eikä siksi, että iho tarvitsisi niitä kaikkia. Jos esimerkiksi iho on jo totutettu retinoliin, joka on tehokkain tutkittu anti-age-tuote, ei anti-age-vaikutteista Buffet-seerumia välttämättä tarvitse lisätä rutiiniin. 🙂 Eli kysymys kuuluu, mitä ihonhoitorutiinilla halutaan saavuttaa? 🙂\n15.2.2019 klo 09:42\nTätä vähän itsekin mietin, että mikä on jo liikaa 🙂\nYkköstavoitteeni on pitää epäpuhtaudet ja tukkeumat poissa, siihen BHA on osoittautunut hyväksi. Lisäksi nyt tuntuu, että erityisesti leuan alueelle tuo c-vitamiinivoide toi vielä extra-apua. Heti toisena tavoitteena on ikääntymisen merkkien ennaltaehkäiseminen, johon a-vitamiinijohdannaiset ovat ymmärtääkseni tehokkain keino.\nOlen tähän saakka käyttänyt Environin a-vitamiinituotteita ja tuo The Ordinaryn retinol tulisi korvaamaan ne, kunhan vaan saan selvyyden missä vaiheessa ihonhoitorutiinia se olisi hyvä iholle laittaa. Ilmeisesti c-vitamiinin ja retinolin käyttö samaan aikaan (esim. iltaisin) on kuitenkin ihan OK eli eivät mitenkään haittaa toisiaan..? Kiitos vielä kerran jos ehdit vastata! 🙂\n17.2.2019 klo 14:30\nC-vitamiinia ja retinoidia ei kannata missään tapauksessa käyttää yhtäaikaa, eli jos molempia haluaa käyttää, tulisi niiden välillä vuorotella ja itse ainakin mielummin käyttäisin niitä iltaisin. En yhdistäisi kumpaakaan BHA-tuotteeseen, sillä se kuorii ihoa ja retinolin ideana on myös tehostaa ihon uudistumista (ja myös korkea C-vitamiinipitoisuus voi laittaa ihon kuoriutumaan), joten tuloksena on hyvin helposti hilseilevä iho. Jos kuitenkin tuntuu, että BHA-happo toimii omalla iholla niiden kanssa, niin sitten laittaisin sitä aamulla. Jos tuntuu, että maailman tehokkaimaksi todettu anti-age-ainesosa eli retinoidi ei itsessään riitä ja haluaa vielä Buffetin jostain syystä käyttöön, niin sitä sitten aamulla. 🙂\n17.2.2019 klo 15:55\nKiitos Virve! Taidan kokeilla tuota vuorottelusysteemiä josko siten löytyisi sopiva kombo\n15.2.2019 klo 08:52\nOnko suositusta vartalon aurinkosuojalle? Oon ihan olmi ja palan todella nopeasti. Kasvot ei niinkään oo ongelma, mutta käsivarret, rintakehä, niska ja jalkaterät palaa nopeasti.\n15.2.2019 klo 09:13\nOlen niin vähän auringossa, että en ole harmikseni vuosiin shoppaillut aurinkovoiteita (Thaimassa käytin suojakertoimellista vartalovoidetta, joita siellä myytiin), eli omakohtaisia suosituksia minulla ei ikävä kyllä näistä ole tähän heittää. :/\n15.2.2019 klo 13:13\nVoisin heittää suosituksena vaikkapa La Roche Posayn ja Garnierin vartalolle suunnatut spf 50 tuubit, varsinkin ’for kids’… hajustamattomia ja miellyttäviä, joskin ehkä tahmaisen tuntuisia alkuun..\n17.2.2019 klo 14:31\nKiitos vinkeistä NG, täytyy itsekin kokeilla noita varmasti! 🙂\nTosi hyvä postaus, kiitos! Luulin tietäväni jo aika paljon aurinkosuojista, mutta tässä oli paljon uutta tietoa. Olen jo pidempään käyttänyt ainoastaan korealaisia (etenkin Misshan) aurinkosuojia, koska niiden käyttömukavuus ja allergiaherkkyys tuntuu olevan ihan omaa luokkaansa verrattuna länsimaisiin.\nNäen nykyään paljon +30-vuotiaiden harmittelua siitä, etteivät ole juuri käyttäneet aurinkosuojia nuoruudessaan. Antaisin tässä asiassa meille kaikille, etenkin suomalaisille, synninpäästön. Olen itse tuota ikäluokkaa ja kasvoin ympäristössä, jossa KUKAAN ei puhunut aurinkosuojan tärkeydestä muutoin kuin ihon palamisen estämisessä, ei koulussa, ei kotona, ei naistenlehdissä, ei televisiossa, ei internetissä (jota ei ollut vielä olemassa). Aurinkosuojavalikoima oli 90-luvulla myös ihan onneton verrattuna nykyiseen, ja voin vain kuvitella mikä tilanne on ollut nyt 40-, 50- ja 60-vuotiailla nuoruudessaan. Mistä olisimme voineet tietää? Musta on upeaa, että nykyään tieto ja tarjonta on ihan toisella tasolla (tämä blogi on siitä hyvä osoitus), ja toivon että se auttaa kaikkia tekemään hyviä valintoja tästä eteenpäin, oli ikä mikä tahansa. 🙂\n15.2.2019 klo 20:41\nOmassakin nuoruudessani (teinivuosina 80-luvulla..) tavoite tuntui olevan – rusketus.\nTottakai niitä aurinkosuojia oli, esim. vakiomerkilläni Yves Rocherilla!, mutta niitä käytettiin tosiaan lähinnä vain rannalle mennessä..\nVasta 90-luvulla aloin käyttää aurinkosuojaa säännöllisesti, mutta se tulikin sitten näppärästi Joe Blascon meikkivoiteen välityksellä (se nappimaisessa muodossa myytävä…) Ainakin se suojasi kasvot palamiselta, huomasin joskus hiusrajasta. UVA-suojan tehosta en todellakaan tiedä :/\nKuinka moni kesäisin nytkään Suomessa suojaa kasvojaan, ellei ole harvinaisen helteinen päivä tai sitten ulkoilmaretki kyseessä? Tai talvisin hankien heijastukselta? Kaikkein valveutuneimmat…\nOlen joskus asiasta sanonut kiihkeille auringonpalvojille, ja die hard-faneja ei rypistyminen tai syöpä pelota.. Sama logiikka, kuin tupakanpoltossa: ’johonkin sitä kuitenkin kuollaan..’\n17.2.2019 klo 14:37\nNiinhän se on, että vielä 90-luvulla aurinkosuojista ei puhuttu ollenkaan samalla tavalla kuin nyt 2000-luvulla. Nykyään niistä onneksi puhutaan todella paljon, joten tuntuu suorastaan hassulta, että niin moni jättää niistä huolehtimisen edelleen väliin. :/\n16.2.2019 klo 08:22\nHeippa Virve! Osaisitko suositella rasvoittuvalle iholle korealaista aurinkosuojaa? Joskus ostin Suomesta (en muista merkkiä) ja se ei ollut mattaista lopputulosta lopulta nähnytkään 🙂\n17.2.2019 klo 14:35\nMinulle ei tule mieleen mitään erityisesti rasvoittuvalle iholle tarkoitettua korealaista aurinkosuojaa, jota olisin itse kokeillut, mutta yksi tutustumisen arvoinen tuote on The Body Shopin Skin Defence Multi-Protection Essence SPF 50 (postaus täällä https://blogit.terve.fi/ostolakossa/taydellisen-kevyt-spf-50-aurinkovoide-kasvoille/), jonka voi yhdistää mattapintaiseen kosteusvoiteeseen. Ei tee varsinaista mattapintaa, mutta ei myöskään tunnu rasvaiselta.\n18.2.2019 klo 19:48\nKiitoksia vinkistä, pitänee käydä kokeilemassa koostumusta kädelle 🙂\n18.2.2019 klo 20:02\nSkin79 Water Wrapping spf 50 on kuivalle iholleni tosi kuivattava, joten voisi sopia rasvoittuvalle.\n21.2.2019 klo 15:56\nVoi jumpe kai se on pakko hankkia joku aurinkosuoja. Jotenki aina jääny vaikka tiedostan et pitäis! Mua kuitenki semisti epäilyttää ne kemikaalit – en käytä juuri ollenkaan mitään kemikaaleja iholla, ja sit ku oli niitä uutisia korallien kuolemisesta turistien aurinkorasvoihin ni krääh 😀 Kattelin luonnonkosmetiikasta vaihtoehtoja (Algamaris esim), toimiikohan ne sit ollenkaan ja oisko vähäki parempi ku ei mitään?\n21.2.2019 klo 16:07\nKannattaa huomioida, ettei kemikaalivapaita tuotteita ole olemassakaan, sillä kaikki ympärillämme rakentuu kemikaaleista. 😉 Jos kuitenkin tarkoitat, että haluat mielummin luonnonkosmetiikkaa eikä synteettisiä auronkosuoja-aineita, niin sieltäkin tosiaan löytyy aurinkosuojatuotteita. Titaanidioksidia ja sinkkioksidia käytetään sekä luonnonkosmetiikassa että muussakin kosmetiikassa aurinkosuoja-aineena. Ero luonnonkosmetiikan aurinkosuojissa on usein se, ettei puhtailla luonnon ainesosilla saada yhtä helposti kosmettisesti miellyttäviä tuotteita, joissa olisi korkea suoja, eli sitten täytyy monesti vaan tinkiä tuotteen tunnusta ja kosmeettisesta lopputuloksesta (esim. voi jättää valkoisen kerroksen iholle).\nItse suojaisin silti ihon auringolta, koska auringon UV-säteilyn on todistetusti osoitettu aiheuttavan paitsi ihon ennenakaista ikääntymistä myös syöpää kun taas aurinkosuoja-aineiden mahdolliset haitat ovat usein spekulointitasolla. Eli voi siis miettiä, onko fiksumpaa ehkäistä varmasti haitallinen vaihtoehto vai ”vähemmän varmasti” haitallinen vaihtoehto. Voi myös miettiä, valitseeko nimenomaan rantalomalle lähtiessä ympäristön kannalta paremman vaihtoehdon (myös Biothermilta löytyy jo tällaisia). Eniten auringon UV-säteilyä kuitenkin kumuloituu iholle ihan tavallisessa arjessa eikä niiden muutamien rantapäivien aikana ja ne arjen valinnat ovat tärkeimpiä minusta. 🙂\n21.2.2019 klo 18:57\nOi ihanaa että vastasit! Ja tossa kemikaalihommassahan oot ihan oikeessa, siksi tosiaan en useimpia ns. perusarjen tuotteita ees käytä ollenkaan, niin siks tää ois ns. harppaus jonkinnäköseen tuntemattomaan 😀 Ja se valkonen kerros ei oikeestaan haittaa, eikä se että ne korallit vaurioituis, vaan se et jos ne delaa sellasesta, niin miten se vois olla hyväks mullekaan? Mutta oot kyllä ihan oikeessa tossa haitallisuusasiassa! Ihana kun sulta saa näin asiantuntevia vastauksia, todellakin arvostan että käytät ammattitaitoas vastaamalla tällasiin mutupohdintoihin! Ja pakko tilata siis ne aurinkosuojat asap! 😀\n19.3.2019 klo 21:27\nVoi kökkö, kerkesin jo ostaa Acon sun face fluidin mutta eihän siinä mitään PA-merkintää ole. SPF50 kylläkin varman päälle pelaten ja netissä sanotaan vaan että suojaa UVA ja UBA-säteilyltä mutta onko tuo nyt sitten oikeasti hyvä nimenomaan tuota PA:ta ajatellen 😀\n20.3.2019 klo 11:02\nAina voi toki laittaa valmistajalle viestiä ja kysyä lisätietoja. 🙂\nTaas olisi uuden aurinkosuojan osto ajankohtaista. Miten vertaisit The Body Shopin aurinkosuojaa ja Heimishin pohjustajaa? Tekeekö Heimish matan pohjan? The Body Shopin suojassa on näköjään ainakin yksi + enemmän mutta riittäneekö seerumin ja sy-voiteen kanssa kosteusvoiteeksi?


Metsiemme kestävä kasvu on arvonnousua ja hyvinvointia - Eero Suutari\nMetsiemme kestävä kasvu on arvonnousua ja hyvinvointia\nSuomen metsien kasvun arvioidaan sitovan yli kolmanneksen maamme hiilidioksidipäästöistä. Suomen metsät kasvavat nopeammin kuin niitä hakataan. Siitäkin huolimatta, että hakkaamme puuta nyt enemmän kuin aiemmin.\nSuomalainen metsäteollisuus kestää kansainvälisen vertailun kaikilla mittareilla. Kysymyksenä on kuitenkin, että miten voimme lisätä esimerkiksi puurakentamista tulevaisuudessa. On selvitettävä tasapainoiset ohjauskeinot, joilla vahvistetaan metsien kasvua ja hiilensidontaa.\nVihreät ovat ehdottaneet paluuta vuoden 2014 hakkuutasoon eli noin 65 miljoonaan kuutioon. Kriittistä arviointikykyään omaava henkilö pystyy tästä laskemaan, mitä suunnitelmat tarkoittaisivat metsäteollisuuden miljardi-investoinneille ja työllisyysasteelle.\nMyös metsähallituksen tulostavoitteen nosto sai monen vihreän haukkomaan henkeään, vaikka tuloksen noston taustalla oli puun hyvä hinta, ei lisähakkuut. Vielä perustavanlaatuisempi kysymys on kajoaminen perustuslain takaaman omaisuudensuojaan, johon avohakkuukielto törmäisi viimeistään perustuslakivaliokunnassa.\nKestävästi hoidetut talousmetsät, elinvoimainen metsäteollisuus ja metsäluonnon monimuotoisuuden varmistaminen ovat Suomen menestystekijöitä nyt ja tulevaisuudessa – sekä paras tae estämään ilmaston lämpiämistä.\nKansallisesta turvallisuudestamme ei tule tinkiä


PIKAOPAS HÄIRIÖTILANTEITA VARTEN - PDF\nDownload "PIKAOPAS HÄIRIÖTILANTEITA VARTEN"\n1 1 Rostek-Tekniikka Oy GENIE-HENKILÖNOSTIMET PIKAOPAS HÄIRIÖTILANTEITA VARTEN Tämän pikaoppaan tarkoitus on auttaa nostimen käyttäjää tai vuokraamon henkilöstöä selvittämään nostimen käyttöhäiriötilanne ilman työkaluja ja tarvittaessa myös puhelimitse. 1. GENIE GS -AKKUSAKSINOSTIMET JA GENIE GR/RUNABOUT NOSTIMET Nostin ei toimi Diagnostiikkanäytössä 18 Diagnostiikkanäytössä LL Diagnostiikkanäytössä 46 Diagnostiikkanäytössä OL Latausjohto on kytkettynä. Kaatumissuojat (kuopparaudat) eivät aukea tai niiden rajakytkimessä on vikaa (kuva 1). A. Nostin ei ole suorassa. B. Kallistuksentunnistin on rikki (punainen tai keltainen LED ei pala tunnistimen pohjassa). Nostin käynnistetty liian nopeasti (kuolleen miehen -kytkintä painettu hyvin nopeasti virran kytkemisen jälkeen). A. Ylikuormitus B. Ylärajakytkin ei toimi (kuva 2, kohta a tai kuva 3, kohta a). C. Akkujännite liian alhainen. Irrota latausjohto. Varmista että raudat aukeavat. Jos raudat aukeavat, tarkasta rajakytkimien toiminta ja puhdista tarvittaessa. A. Siirrä nostinta siten, että kallistus on sallituissa rajoissa. B. Mikäli vika on kallistuksentunnistimessa, ota yhteys huoltoon. Odota hetki virran kytkemisen jälkeen ennen käyttöä. A. Poista mahdollinen ylikuorma lavalta. B. Laske lava varalaskulla. Ota yhteys huoltoon. C. Lataa akut.\n2 2. GENIE GS -DIESELSAKSINOSTIMET 2 Tukijalkojen Auto Level -toiminto ei suorista konetta. GS mallissa lava ei nouse yli 10,5 metrin. Lava ei laskeudu alaspäin. Lava ei nouse ja ajoliike sekä tukijalat eivät toimi ja nostoliikkeen painikkeessa palaa punainen valo. Lava ei nouse, nostoliikkeen painikkeessa palaa punainen valo. Ajoliike ja tukijalat toimivat. Moottori ei ota korkeita kierroksia ( jänis - painikkeessa palaa/vilkkuu valo). Moottori sammuu, eikä starttaa uudestaan. Ajoliike ei toimi Tukijalkojen rajakytkimissä häiriö (kuva 4, kohta g). Tukijalan alapuolisen rajakytkimen vika (kuva 4, kohta h). Alarajakytkin jumissa (sijainti: moottoritilan vasen puoli ylhäällä, kuva 5, kohta c). 10,5 metrin rajakytkin jumissa (sijainti: moottoritilan oikealla ylhäällä ja alhaalla, kuva 5, kohta a ja b). Ylärajakytkin jumissa (sijainti: moottoritilan vasen puoli alapää, kuva 5, kohta e). A. Kaasusolenoidin varsi irti B. Sulake palanut (solenoidin perässä keltainen sulakerasia, 25A hidas) Ylikuorma A. Joku tukijaloista on maassa B. Joku tukijalkarajakytkin on jumissa (tukijalan napissa palaa valo) (kuva 4, kohta g). Tarkasta yläohjaimesta palaako jokaisessa tukijalkapainikkeessa vihreä valo. Mikäli valo ei pala, rajakytkimessä on vika. Ota yhteys huoltoon. Ota yhteys huoltoon. Puhdista rajakytkin. Puhdista rajakytkin. Ota tarvittaessa yhteys huoltoon. (Hätätilassa lavan saa ylös kääntämällä suuntaventtiilin johdot ristiin ja ajamalla alaohjaimesta lavaa alaspäin). Puhdista rajakytkin. Ota tarvittaessa yhteys huoltoon. (Hätätilassa lavan saa ylös kääntämällä suuntaventtiilin johdot ristiin ja ajamalla alaohjaimesta lavaa alaspäin). A. Kiinnitä varsi B. Vaihda sulake Poista ylikuorma. Ylikuorman poistamisen jälkeen lavan saa laskettua alas vain alaohjaamosta varavoimalla. A. Nosta tukijalat ylös B. Tarkasta ja puhdista tukijalkarajakytkimet Ota tarvittaessa yhteys huoltoon.\n3 3 3. GENIE Z- JA S-KUUKULKIJAT Ajoliike ei toimi Moottori ei starttaa yläohjaamosta Z-80 tai Z-135 -malli menee ns. tilttiin Kääntökehää on käännetty siten, että puomi ei ole takapyörien välissä. Punainen Drive Enable -valo palaa (keltainen tarra). Tämä on turvallisuusominaisuus. Jalkapoljin on painettuna starttaushetkellä Kori on yli 4,5 astetta kallellaan Paina Drive Enable -kytkintä ennen ajon aloittamista. Älä paina jalkakytkintä moottoria käynnistäessäsi 1. Käännä alaohjaamosta avainkytkin alaohjaukselle ja alempi virtalukko Service Bypass -asentoon. 2. Aktivoi seuraavat näppäimet: - varavoima - nopeus (jänis tai kilpikonna) - korin kallistuksen suunta 3. Aja kori varavoimalla vaakasuoraan Ota tarvittaessa yhteyttä maahantuojan huoltoon: Rostek-Tekniikka Oy, Ruukintie 20, Espoo, p ,\n4 Kuva 1. 4 KAIKKI MALLIT Kuva 2. Kuva 3.\n5 Kuva 4. 5 Kuva 5.\nOhjekirja. Omme henkilönostin malleille 1850 EZ/EBZ\n04.00/1SF Ohjekirja Omme henkilönostin malleille 1850 EZ/EBZ PETIKONTIE 17 01720 VANTAA TEL: 09-8545 350 FAX: 09-8545 351 OMME LIFT A/S Lægårdsvej 4, DK-7260 Sønder Omme Pidätämme oikeuden teknisiin muutoksiin